cyanic-selkie/wikianc huggingface dataset:
馬一浮
光緒二十年甲午冬十一月，一浮中紹興縣試第一，同列者周樹人、作人皆不及，時山陰湯壽潛大異其才，遂以女妻之，時年十八. 光緒二十九年，任駐美使館留學生監督公署秘書，赴美，三十年，偶得馬克思資本論，乃大喜曰：今下午得英譯本馬格士《資本論》一冊，此書求之半年矣，今始得之，大快，大快！勝服仙藥十劑，予病若失矣！遂能通東西，明華夷. 一浮遊學于美，濡染民主，時清廷威儀盡失，復加民以暴政，浮見洋務生規章仍書「效忠朝廷」云云，拂袖曰：「至於今日，苟尚有一點人血者，尚忍作此語耶？因又念此種崇拜暴主政體，天賦之賤種，直不足與語也. 哀哉，我同胞乎！入自由國，受自由教育，而奴性之堅牢尚如是，吾族富有豸耶！」又首推德國哲學，以其體制完備，嚴謹翔實故，嘗比之于漢魏古文. 今或有以希臘史詩為歐陸文學之風雅頌者，一浮其第一人也. 既通西學，浮乃致用于己，始開漢學反思之道. 光緒三十三年，以今之西學，頭緒不清，本源不正，或有稍解，即自為聖賢而欲化眾人，故倡「輔西學以吾儒宗」.
一浮嗜書成癖，既欲求會諸道，乃自遷于杭州廣化寺，就文瀾閣，遍覽閣中四庫全書，或云一浮讀破萬卷，縱為附會，亦可見其用力之深. 江陰劉半農有言：「此間有馬處士一浮，其人無書不讀，不慧曾兩次相見，談論娓娓，令人忘饑也！」
民國初，教育總長蔡元培請一浮以教育部秘書長印綬，一浮方到任十餘日，即辭謝歸杭，曰：吾不會做官，只會得讀書，不如讓吾回西湖罷？居有間，蔡公復委以高位，是為北大文科學長，浮再辭，以「古聞來學，未聞往教」故.
先是光緒二十三年，一浮妻湯氏早亡，不經年，拳亂，復加父喪姊逝，乃嘆人之身死，白駒過隙，謂「人命危淺，真如朝露，生年歡愛，無幾時也；一旦溘逝，一切皆成泡影"遂不復尋鴛鴦連理之枝，覓眾生六道之樂，超然物外，蓋有元亮之風.
通攝
通攝（中古拼音：thung），列於十六攝，《廣韻》二零六韻佔其十一. 陽入聲韻.
馬一浮
逮及日本亂華，一浮時任國立浙江大學教授，寇至杭，浙大西遷，一浮一變其風，于戰時講學于臨時校舍. 竭力至誠以保漢學，陣前有百戰金甲，陣后有宗師傳習，是故華夏得不亡也，是故大道不至於廢也. 民國二十八年，國府立復性書院于蜀中，書院董事會成立，乃聘一浮為主講，總攬書院事宜. 復性者，依馬公言「今若取義，鄙意可名為復性書院. 學術、人心所以紛歧，皆由溺於所習而失之，復其性則然矣」
共和立國以來，先任浙江文史館館長. 一九六四年，升中央文史館館長. 文革動亂，家為紅衛所籍，所餘唯一硯耳，方欲求之，曰：留我一硯臺好不好？卒不允，由是悲憤交集，冤屈不伸，逾三年乃卒，時年八十四.
通攝
擬音
冬韻/uŋ/，東一/ʊŋ/，東三/iʊŋ/，鍾韻/ioŋ/.
馬一浮
自建國以降六十餘年，學術之精未有出一浮右者，或比于梁漱溟、熊十力，是為「現代三聖」. 湖北熊十力與馬公舊交，復性書院之始，十力亦為元功，後以辦學宗旨相異，借辭以方位不合，風水不契而去，一浮貫通堪輿之術，窮其理而對之，十力竟不能答. 馬公少著作，多研習，不尚不求甚解之風，兢兢業業，有別于諸儒焉.
著作
今有《泰和會語》、《爾雅台答問》、《爾雅台答問繼編》、《老子道德經注》、《朱子讀書法》、《蠲戲齋怫學論著》、《宜山會語》等傳世.
通攝
古今例字
端組： 章組： 精組： 喉牙： 來母： 知組： 幫組：
筍
'亦作'，竹芽也，又謂竹萌、竹胎、竹子等. 古者，十日為一旬，筍者，十日為萌，踰十日則為竹，故名之. 可食，味甘鮮. 諸種紛雜，四季皆生，曰春筍、曰夏筍、曰秋筍、曰冬筍. 此四者，以春、冬所採尤為貴，而其最美者，春筍也. 筍之為饌也，有鮮有乾，可煮可炒，或素或葷，其切狀也，惟片惟絲. 筍乾，形色似玉蘭花，故名玉蘭片，爨先浸水，多入肉葷. 鮮筍，素則白煮而淋以醬油為佳；葷乃與肥豕同胹為妙.
竹，君子友也，筍亦君子友也. 竹以醫俗，筍以醫瘦也夫.
據
[[Category:竹]]
波蘭球
波蘭球，或曰國家球，公元後兩千零九年首見於德國網路，以國旗覆一球上，以爲一國，復連環畫之以成一篇，多刺國家政事，國際合縱.
先是，波蘭人合衆力，繪波蘭旗覆他國之球於一波蘭網路，波蘭球初成. 又一日，英人遇波蘭人諸網絡，而波蘭人不善英語，英人作波蘭球以刺之，遂成名，直後，俄人復作他國之球於是. 諸國百態，不分華夷，以娛衆樂. 非規矩正圓. 唯新加坡、以色列、哈薩克、尼泊爾有異. 及波蘭球之文可倒，源谷歌示非. 無墨線、毛，皺、口，手足、珠. 唯一球、二目耳.
波蘭球迷因之例
波蘭球笑話之至卓著者，謂波蘭弗能之太虛也.
長沙市雅禮中學
長沙市雅禮中學，位湖南省長沙市，初稱雅禮大學堂，肇於清光緒三十二年，乃耶魯海外傳教會所立. 現學生肄其業，多有入名校若北京大學、清華大學者，頗負盛名，列長沙四大名校.
校名
校名雅禮義自《論語》「子所雅言，詩書執禮」.
校頌
八股式微，新學雨後. 昔美友人，涉彼重洋. 往吾先賢，熱血拓荒. 鑒西學之為用兮中以為體，倡文明之風尚兮雅禮濫觴. 西牌樓起，麻園相繼. 沅址偏處，楓火續燎. 禦寇培材，筆聲鏗鏘. 挾失土之黍悲兮載馳載驅，仰共和之澹蕩兮日高日上. 由禮而雅，事成國甯. 庠序謹訓，公勤誠樸. 斯人為本，奠基終長. 育三立之芷蘭兮華夏翹首，舉與時之旌幟兮域外名揚. 百年以降，芹獻不言. 時光肯負，成蹊繞梁. 麓山蒼蒼，湘水泱泱，雅禮之風，山高水長.
分類:長沙市中學
周元王
周敬王四十二年，敬王崩，子元王仁立. 元王八年，崩.
建康 (釋義)
建康，或作：
羣理研究
凡生民事變，統會而發微，謂之羣理研究，通譯社會研究.
界説
原羣之學，演進日久. 名界之説，曾不相類. 九家之言，悉列如下.
德國《布羅克家斯大百科全書》曰：「格致羣理，自有具法，可以經驗爲據，是羣理研究也……研究之基，奠於科學理論與方法論……記者採訪、實地調查、征詢、分析、實驗，皆羣理研究之技. 」
《中國大百科全書·社會學卷》曰：「凡民羣見象，以科學格之，用是致知、闡釋、原理，是爲羣理研究. 」
調查
至社會見象，究其一端，所憑具術，謂之羣理調查，通名社會調查，此廣義也. 而狹義之調查，則指蒐集材料之法.
引據
分類:群學
領議政
領議政，雅稱領相，明建文二年始設，為朝鮮國議政府之首，上弼國王，下統百官. 任惟一人，職同宰相.
領議政、左右議政，悉正一品. 及大韓帝國立，更名曰「總理大臣」.
吳山
吳山在杭州西湖區. 其上景觀：青衣洞、感化岩、伍公廟、盤龍柱、寶成寺之屬.
梅堯臣
梅堯臣，字聖俞，宣州宣城（今安徽）人. 北宋詩人，世稱宛陵先生. 其詩以深遠古淡為旨. 有詩集《宛陵集》.
紹興市
紹興，古之越都，會稽山陰也. 自明以來，多出名士，俗云：「紹興士比鯽魚多」，此之謂也. 明紹興張岱《夜航船》載曰，紹興凡春秋十八以下者，皆讀書，至十八，若不成，始力田，或有業文為生者，曰「師爺」云云. 是故文華大盛，江南諸名都莫之比也. 越中有十景，曰秦望觀海、爐峰看雪、蘭亭修禊、禹穴探奇、土城習舞、鏡湖泛月、怪山瞻雲、吼山雲石、雲門竹筏、湯閘秋濤. 復產上嘉紹酒、香糕、腐乳等，有名江南. 今工於織造而榮於釀造焉.
梅堯臣
一〇〇二年生. 其家務農且貧貧，少力學，能詩，與蘇舜欽齊名. 屢試不第，後隨其叔居洛陽，以恩蔭補桐城主簿.
紹興市
沿革
秦初為會稽郡屬地，秦王政二十五年，以故越地置吳郡，郡治吳縣，越地隸屬之. 始皇三十七年東巡至會稽南部屬地，更名大越曰山陰，至漢|後漢，會稽郡分治，浙水以東為會稽，治山陰. 東晉南朝為東揚州，治山陰，隋唐置越州總管府，唐末置浙江東道節度使，轄越、睦、衢、婺、台、明、括、溫八州.
梅堯臣
一〇三四年，任建德縣令.
紹興市
沿革
入宋，乃更屬兩浙十三州之兩浙東路，為兩浙東路首府，轄明、越、台、處、溫、婺凡六州，轄今浙水以南. 高宗昭仁宪孝皇帝紹興中，改越州為紹興，取「紹祚中興」之義，後升紹興府，為兩浙東路府治，宋之陪都. 宣統三年，裁山、會兩縣，嗣以展緩至八月裁併，兩縣付印信檔案繳府. 元龍鳳十二年，改紹興路為府，治會稽，山陰兩縣. 有明一代，紹興府隸浙江承宣佈政使司，浙江上八府，紹興其一也，下轄山陰縣、會稽縣、蕭山縣、諸暨縣、餘姚縣、上虞縣、嵊縣、新昌縣
民國元年，廢紹興府，革山陰、會稽兩縣，為紹興縣，隸浙江軍政府. 三年，置道，以紹興縣隸之. 十六年，廢道制，紹興縣區皆隸省. 二十四年，置行政督察區，同道制，以紹興縣隸之. 翌年，以數名區，紹興縣隸屬第三行政督察區. 一九四九年五月七日，共產黨解放軍入城，六月六日，置紹興縣人民政府，十月，復析其地爲兩縣，以城區為縣級市，一九五零年設市，一九六二年，以原蕭山隸杭州，一九八三年置為省轄市.
正字通
《正字通》，字書之與《字彙》齊名者，二者常並稱也. 《康熙字典》所據. 明崇禎末國子監生張自烈撰. 全十二卷，所收三萬三千五百四十九字. 所分部首同《字彙》例，凡二百十四部. 夫《字彙》失於簡，而《正字通》失於博. 蓋其收字繁省失度，或引注疏漏，或字有並出. 是其不足也. 然較諸《康熙字典》之貴古賤今，時或不取俗字，則《正字通》之不嫌繁復，雅俗兼收尤為貴也. 今有董琨整理、中國工人出版社一九九六年（丙子年）影印本，十六開精裝全一大冊，附四角號碼檢字，最便使用.
梅堯臣
晚年，同歐陽修共修《唐書》，書成未奏而卒.
波斯語
波斯語者，伊朗、阿富汗、塔吉克斯坦之言也，屬印歐語系伊朗語族西伊朗語支. 今以為母語者一億.
嶽麓書院
嶽麓書院，居處湖南長沙嶽麓山東麓. 宋開寶九年始建. 歷宋元明清. 迨清光緒二十九年，改湖南高等學堂. 今隸湖南大學.
關隴集團
關中本位說，陳寅恪首唱. 北周宇文泰從蘇綽言，合鮮卑世族，京兆韋氏、河東柳氏、太原郭氏、武功蘇氏、河內司馬氏、敦煌令狐氏於一體. 自西魏至武周之世，是爲中國之抵柱.
嶽麓書院
攷
分類:書院 分類:長沙市
關隴集團
隋文皇楊堅本出關隴集團，唐室亦爲關隴之門第. 太宗朝，天下兵馬半集於關中，拱圍其勢. 又有拒山東巨室清河崔氏、博陵崔氏之意. 唐室關隴遂有天下權柄. 武周以降，則天多取科舉之士，尚進士文詞之科，士族不務武功，集團遂亡，至玄宗李林甫作相，關隴無復能衛唐室者矣，遂有藩鎮割據之亂，而唐室欲制節度使則不能，以士族皆業文，不事武故也.
白馬之禍
白馬之禍，亦云白馬驛之禍，唐季要事也，士大夫文治天下，實自此始.
史
昭宗末，朱溫以平黃巢亂功高，出將入相，司空崔胤用之以除宦禍.
天佑元年，胤內擅權而外患溫勢大不可遏，乃自募翊衛以備不測，溫覺，遣侄友諒誅之，由是溫始用事.
二年，諫議大夫同中書門下平章事柳璨意投溫下，陰中獻當朝公卿三十人名冊於溫. 時溫亦欲除異己而病無由，璨之所進，正合溫意. 溫乃投其人黃河中. 清河崔氏、河東裴氏之名流皆遇害. 武夫李振，屢試不第，銜公卿高門，時在側，譏之曰：「此等自謂清流，宜投諸河，永為濁流！」朱溫笑而和之.
事既成，溫復欲加九錫，柳璨等喻之不可.溫怒，殺璨及其弟瑀、瑊諸人. 以降兩年，唐室如風前殘燭.
及昭宗見弑，景宗禪位，唐遂亡.
喪者
自後中國無士族，科舉愈盛，至宋遂爲立命之道，士能屬文治國者，咸得錄用，遂使將相無種.
居高位而蒙難者今列之：
歐陽東鳳
歐陽東鳳，字千仞，湖廣潛江人. 萬歷十七年進士. 歷興化知縣、南京刑部郎中、平樂知府、常州知府.
年十四喪父，哀毀骨立. 又母病嘔血，跪而食之. 舉於鄉，潛江令憫其貧，遺以田二百畝，謝不受.
萬歷十七年成進士，除興化知縣. 大水壞堤，請振於上官不應，遂自疏於朝. 坐越奏停俸，然竟如所請. 屢遷南京刑部郎中，擢平樂知府. 撫諭生瑤，皆相親如子弟. 因白督學監司，擇其俊秀者入學，瑤漸知禮讓. 稅使橫行，東鳳力抗之. 以才調常州. 布帷瓦器，胥吏不能牟一錢，擒奸人劇盜且盡. 顧憲成輩講學，為建東林書院. 居四年，謝事歸. 起山西副使，擢南京太仆少卿，並辭不就. 卒於家.
下關市
下關市，在日本本州，隸山口縣. 本州諸城，下關最西. 地處關門海峽北，口二十七萬餘.
沿革
明治廿二年，赤間關區爲赤間關市. 卅五年，改市號下關市.
大正十年，倂豐浦郡生野村.
昭和八年，倂豐浦郡彥島町. 十二年，倂豐浦郡：長府町、安岡町、川中村. 十四年，倂豐浦郡：小月町、王司村、勝山村、清末村、吉見村. 廿九年，倂豐浦郡豐西村之一部. 卅年，倂厚狹郡：王喜村、吉田村、豐浦郡內日村.
平成十七年，下關市、豐浦郡：菊川町、豐浦町、豐田町、豐北町合，而爲下關市. 而豐浦郡廢.
地理
南介關門海峽隣福岡縣北九州市. 南望周防灘，西至響灘，北接長門市，東靠美禰市、山陽小野田市.
它典
分類:中國地方區劃‎
多尼索普賀拉斯
多尼索普賀拉斯者，英國人，多尼索普其氏，賀拉斯其名也. 生於莱斯特. 赴海德堡大學，以學醫術，而意不喜，遂去之. 年三十，學蟻與甲蟲. 後遂通蟻學. 初，賀拉斯數過溫莎大公園，視諸蟲於其古林中. 故二十四新甲蟲皆從其書中之名. 然後世遷異，二十四名今僅存其二. 年八十一，卒於倫敦.
分類:溫莎列傳
京 (釋義)
京，或解作：
遁逃可恥而有用
《遁逃可恥而有用》，日本電視劇，東京放送電視臺作. 改自海野綱彌漫畫，新垣結衣、星野源主演.
分類:平成漫畫 分類:平成電視劇 分類:東京放送火曜劇
豐橋市
豐橋市屬日本愛知縣.
沿革
明治卅九年，渥美郡豐橋町爲豐橋市.
昭和七年，倂寶飯郡下地町、渥美郡：高師村、牟呂吉田村、八名郡：下川村、石卷村之一部. 昭和卅年，倂寶飯郡前芝村、渥美郡：二川町、高豐村、老津村、八名郡：石卷村、雙和村之一部、杉山村之一部.
它典
分類:中部地方區劃
太康 (晉)
太康，晉武帝之年號也. 始於太康元年四月，止於太康十年，凡十年.
史
咸寧六年四月，晉滅吳國，統一中國，改元太康.
紀年
分類:晉年號
生物
有生之物，謂之生物. 考生物學，坤輿之中，含生之種，可八百七十萬.
* 分類:基礎之文
庫爾德語
庫爾德語，庫爾德人之用語也，屬印歐語系伊朗語族西伊朗語支，行於土耳其、伊拉克、敘利亞、伊朗、亞美尼亞. 操之者逾三千萬.
病毒
生物之病毒，舊譯流毒、染毒，或略稱毒，最簡而微也，非細胞所和合. 其核酸唯一，必寄身活元，複製而生. 內則種質，外乃朊殼，不自代謝，未有酶系也. 故去宿主，乃寂定如無情物；既入宿主，則取其能質，為我所用，以轉錄、轉譯，繁育新毒焉.
* 分類:基礎之文
天皇之御廚
《天皇之御廚》，日本電視劇，東京放送作. 西元二〇一五年映. 改自杉森久英小說. 佐藤健主演.
分類:昭和小說 分類:平成電視劇 分類:日曜劇場 分類:昭和電視劇
清河崔氏
清河崔氏，世族也，世居清河東武城，本爲姜齊之苗裔，祖崔季子，采食於崔，因邑爲姓. 或云齊太公孫之子穆伯讓國，退居於崔. 齊有大夫崔杼. 裔孫意如，二子，長子崔業. 居清河郡東武城，其後公卿輩出. 有唐一世，十二人入相. 鄭州崔一人，鄢陵崔一人，南祖崔五人，大房一人，小房三人，青州房一人. 唐終，亡於白馬之禍. 清河大房、清河小房、清河青州房列禁婚家.
南昌市
南昌市，江西省治也. 居赣江上游，東臨鄱阳湖. 古稱豫章、洪州.
史
西漢元年，劉邦命颖阴侯灌婴駐南昌，築灌城. 漢高祖六年，析九江郡置豫章郡，並設南昌縣為附郭縣，屬揚州，南昌之名始此. 莽新改豫章郡為九江郡. 東漢復故. 晉屬江州. 南朝梁稱豫章王國，陳復為豫章郡. 隋開皇九年罷郡置洪州，大業三年復為豫章郡. 唐武德五年復為洪州，貞觀初屬江南道，開元二十一年屬江南西道，天寶元年改洪州為豫章郡，至德元年豫章郡更為章郡，乾元元年再稱洪州. 五代南唐中主交泰二年升洪州為南昌府. 宋開寶八年復名洪州，天禧四年屬江南西路，隆興元年為隆興府. 元至元十四年置隆興路，二十一年更名龍興路，至正二十二年改為洪都府，次年更名南昌府. 明洪武三年南昌、新建二縣同城而治. 民國三年年為豫章道. 十五年，北伐軍克南昌，乃設市. 尋撤道，析南昌、新建縣治置南昌市，省直轄之.
地理
江西境內多丘陵，唯贛北有一鄱陽湖平原，赣江、抚河、信江、鄱江、修水均流於此. 南昌位於此平原中部，物產豐富，乃江南魚米之鄉也.
氣候
南昌屬亞熱帶季風氣候，四季分明.
它典
分類:江西省區劃
相
相者，其意有六：
民王
《民王》，日本電視劇，朝日電視臺作. 改自池井戶潤小說，遠藤憲一、菅田將暉主演.
壯族
壯族者，舊名僮，中國西南之族也，蓋漢族外，於中華無有及者. 布依、岱儂族亦其近親，口二千餘萬. 民淳樸，世務農，善山歌. 耐勞驍勇，嘗于明嘉靖間投軍抗倭，於柘林、盛墩、雙溪橋、松江、崑山、陸涇壩、漕河涇等役殊顯其功.
仲康
仲康，生卒年不詳，一作中康、仲盧，姒姓，啟|姒啟之子，太康之弟，夏后氏之君也.
后羿廢太康，臨朝八年，以諸侯不服，不得已立仲康為王. 中康嗣位，仍都於斟鄩. 在位七年，崩.
子
相
宋高宗
大宋高宗受命中興全功至德聖神武文昭仁憲孝皇帝諱構，字德基，徽宗九子也，封康王. 大觀元年生. 靖康元年，出金為質，尋歸. 是年秋，金兵下，康王受命求和於金，自滑、浚至磁州，守臣宗澤以肅王去而不返，金兵壓境，雖從王命而無益，請留磁. 帝從之，遂免禍. 時粘罕、斡離不已率兵渡河，相繼圍京師. 從者以磁不可留，相州知府汪伯彥請帝還相州. 欽宗尋拜王為河北兵馬大元帥，知中山府陳亨伯為元帥，汪伯彥、宗澤為副元帥. 仔於頂發中出詔，帝讀之嗚咽，兵民感動.
仲康
引據
《史記·卷二·夏本紀第二》
注
分類:夏本紀
宋高宗
十二月會諸將於大名府，時宗澤以二千人先諸軍至，知信德府梁揚祖以三千人繼至，張俊、苗傅、楊沂中、田師中皆在麾下，兵威稍振.
汪伯彥等皆信和議，惟宗澤請直趨澶淵為壁，次第解京城之圍. 伯彥、南仲請移軍東平. 王令澤以萬人進屯澶淵，揚言王在軍中. 自是澤不復預府中謀議. 王決意趨東平. 建炎元年春正月癸巳，王至東平. 二月癸未，次濟州. 時帥府官軍及群盜來歸者號百萬人，分屯濟、濮諸州府，而諸路勤王兵不得進. 二帝已在金人軍中,三月丁酉，金人立張邦昌為帝，建偽號楚.
庚辰，王發濟州，鄜延副總管劉光世自陝州來會，以光世為五軍都提舉. 辛巳，次單州. 壬午，次虞城縣. 西道都總管王襄自襄陽來會. 癸未，至應天府. 皇后詔有司備法駕儀仗. 乙酉，張邦昌至，謝罪請死，王慰撫之.
建炎四年正月，完顏宗弼連下臨安、明州，定海. 帝泛於海上，幾為北人虜. 二月，宗弼引兵還杭，旋退. 帝在溫州. 三月，金人北返未竟，韓世忠時在鎮江，邀擊之. 四月，帝幸越州，以世忠扼守天塹，江漢之險可恃，乃頒詔親征. 完顏宗弼遁建康，韓世忠戰之於江，不勝，宗弼退屯江北，焚建康而去. 五月，李綱拜相，主北伐. 旋以綱為金人所憎，黜之. 秋七月，金人徙徽欽二帝五國城，立降人劉豫為偽帝，偽號齊. 是月，朝廷罷韓世忠，累貶張浚. 九月，金兵北陷延安府、保安軍,張浚戰之於富平，王師敗績. 冬十月，秦檜自北陣歸朝. 建炎二年十一月，連貶李綱至萬安軍.
紹興元年春正月，帝在越州，改元. 蠲免閩浙賦稅. 詔復太祖子孫爵祿. 是月，金人犯揚州、秦州. 陷馬進江州，朝臣二百餘人被禍. 三月，張俊、楊沂中、岳飛渡江擊馬進，連追破之，進退守江州. 王師乘勝擊之，江州復. 夏四月，群臣上表，帝聽政.
紹興八年，金從王倫斡旋，歸宋三京於帝，十年，復下河洛.
紹興十一年，詔韓世忠、張浚、岳飛班師歸朝. 秋七月，以張浚出鎮江，防備北兵如常. 岳飛在臨安不發. 先是紹興十年，岳飛大敗金人於郾城，韓世忠、張浚諸路告捷，飛將有直搗黃龍之志. 惟帝主和議而秦檜附之，遂有十二道金牌之事. 冬十月，收岳飛、張憲付大理寺. 韓世忠左遷. 遣使與金和議. 十一月，金使蕭毅謁帝，帝曰『朕有天下，而養不及親. 徽宗無及矣！今立誓信，當明言歸我（韋）太后，朕不恥和. 不然，朕不憚用兵！』盟既成. 界宋金以淮水，并割唐、鄧二州. 歲奉銀二十五萬兩、絹二十五萬匹. 兩不相侵，一如楚漢故事，每歲元日正旦，遣使相慶. 是月，賜岳飛死. 飛子云、張憲斬於市. 飛家連坐論罪，流之邊鄙. 紹興十二年，金人奉徽宗梓宮并宋太后以還. 八月，太后歸幸行在，入慈甯宮. 徽宗及二后棺槨後至，帝易盛服而親迎之. 是月，完顏宗弼求宋之商、秦二州，帝許之半. 定以大散關為宋金西界. 由是隴西之所餘者，唯上津、豐陽、天水三縣而已.
紹興十三年春正月，加徽宗廟諡. 閏二月，立皇后吳氏. 六月，金人歸宋以洪皓等，皓，邁父也. 十四年秋九月，追捕故相國蔡京子孫在臨安者，貶而流之，遇赦不免. 十月，廢伊川二程先生之學. 十七年秋八月，趙鼎薨. 自紹興十一年以來，帝加寵秦檜日久，而君恩日隆，紹興十九年九月，帝命繪秦檜像，親作御贊賜之. 紹興二十年冬十二月，秦檜有疾，許肩輿升殿，入朝不拜.
紹興二十三年秋七月，以平江府、湖州、秀州被水禍，詔寬其夏稅. 二十四年冬十一月，秦檜以故龍圖閣學士程瑀《論語講解》諷己，命禁而毀之，并論程瑀子孫罪，牽連甚眾. 二十五年秋八月，申明誣告之法，宗室令衿以譏諷秦檜，坐罪系獄. 冬十月，秦檜疾篤，帝親幸檜第視疾，進封檜建康郡王. 檜旋薨，帝賜神道碑，額曰「決策元功，精忠全德」. 是月，帝詔諸郡、監司，直言陳事，上達天聽. 尋罷建康知府王會并郡守枉法獻媚瀆職者. 十二月，帝以內閣國是之地，當用公正之士，革除舊弊，以正成法. 凡在閣營結私黨，投人所好者，悉訓而戒之.
紹興二十六年春三月，帝詔曰「講和之策，斷自朕志，秦檜但能贊朕而已，豈以其存亡而渝定議耶？近者無知之輩，鼓倡浮言，以惑眾聽，至有偽撰詔命，召用舊臣，抗章公車，妄議邊事，朕甚駭之. 自今有此，當重置典憲. 」十月，許秦檜在閣時坐莫須有罪者自陳申訴.
紹興三十一年秋七月，完顏亮由中京遷都汴京. 金師近襄陽、巴蜀、兩浙. 八月，帝出金七萬緡以勞士卒，并免其債. 是月，以劉錡鎮揚州，王剛鎮寶應，吳拱領鄂州. 九月，金人舉兵南下，相戰各有勝負. 完顏亮將兵淮水，行將南渡. 朝野震悚. 十月，帝詔親征，未發. 金人內亂，另立主褎於汴京. 亮渡淮水，帝傳檄北境諸路并遼、夏、高麗等國同討金逆. 廬州守臣王權懼北兵至而遁歸，廬州為金主亮所陷，帝復議親征. 揚州既沒於女貞，敵軍次瓜洲渡口. 是月也，劉錡遣軍大敗金將高景山，斬之. 李寶大敗金人於膠西，斬其將五人. 秦州守將卻金人攻勢. 詔征閩浙壯丁以支江淮. 十一月，虞允文先卻完顏亮於東採石，再敗之於楊林河口. 亮不懌，焚舟而去. 引軍趨揚州，是月，金人害其主亮於陣中. 戰事遂罷，金人遣使議和.
紹興三十二年六月十一日，帝以倦勤，內禪其位於太子昚，是為孝宗. 由是太宗皇系乃絕，宋室復歸太祖一葉. 史載：太祖托夢於帝，言汝祖竊我位久，至天下寥落，當還大位云云，蓋軼聞耳.
淳熙三年，太上皇帝聖壽七十，立春，行慶壽禮. 加太上皇帝、太上皇后尊號. 淳熙十三年，太上皇帝帝聖壽八十，春正月元日，文武百官朝服會內裏大慶殿. 孝宗皇帝服通天冠，率太子、百官致辭賀壽. 太上皇帝降詔曰：皇帝迎陽展采，鏤牒榮親，何幸吾身屢觀盛事. 逾三日，再致賀於文德殿，黎庶相以聞，接踵而至，一睹盛景.
電腦病毒
電腦病毒或計算機病毒，非生物，乃程序，所以破毀電腦之功用及其數據者. 其為代碼也，可自複製、生成，至於無疆. 其為人造也，可感染、演化，至與程式相合，蘊伏內存之中，待時而發. 是皆法網所不容.
宋高宗
淳熙十四年十月初八日，帝崩，年八十有一. 葬會稽永思陵. 自帝禪讓而駕崩，優遊宮觀山水間凡二十五載，與孝宗歲時宴樂，欣藻熙恰. 考其壽者，則三代以下罕有. 孝宗繼位初，昭雪岳飛，追封鄂王. 高宗雖居太上之位，卒未加阻，亦未加垂示.
電腦病毒
分類:惡意軟體
宋高宗
高宗素好書，造詣深幽，頗得晉人風骨. 自言：凡五十年間，非大利害相仿，未始一日舍筆墨. 今有《徽宗文集序》《真草嵇康養生論書卷》傳世，元人趙孟頫嘗以帝為宗.
豐川市
豐川市屬日本愛知縣.
沿革
昭和十八年，寶飯郡：豐川町、牛久保町、八幡村、國府町合、而成市. 昭和卅年，倂八名郡三上村. 昭和卅四年，倂寶飯郡御油町.
平成十八年，倂寶飯郡一宮町. 平成廿年，倂寶飯郡：音羽町、御津町. 平成廿二年，倂寶飯郡小坂井町. 而寶飯郡廢.
地理
東南臨三河灣. 西靠蒲郡市，北伴岡崎市，東接新城市，南鄰豐橋市.
它典
分類:中部地方區劃
喃字
縮圖|喃字之「吾言越南語」 喃字，昔越南文字也.
越南文分有漢詞、土詞，漢詞借自漢語，徑以漢字書之；而土詞不成字，不利於書. 故越南之民，灋漢字之制，採假借、會意、形聲諸法，累構成字，名曰喃字. 由是得漢字之音意，書口傳之言語，可敷用也.
岩國市
岩國市處日本山口縣.
沿革
昭和十五年，玖珂郡：岩國町、麻里布町、川下村、愛宕村、灘村合，而爲岩國市. 卅年，倂玖珂郡：小瀨村、藤河村、御庄村、北河內村、南河內村、師木野村、通津村.
平成十八年，岩國市、玖珂郡：玖珂町、周東町、由宇町、美和町、錦町、美川町、本鄕村合，而爲岩國市.
地理
東臨廣島灣. 南伴柳井市、熊毛郡田布施町、光市，西望周南市，北至島根縣鹿足郡吉賀町、同縣益田市，東靠廣島縣廿日市市、同縣大竹市、玖珂郡和木町.
它典
分類:中國地方區劃‎
坪林區
坪林區，台灣新北市下轄一區也，境內多山. 坪林區東北接雙溪區，西南接石碇區、烏來區，東南鄰宜蘭縣頭城鎮，礁溪鄉. 坪林居北宜公路中繼，西距台北市卅八公里，東距宜蘭市卌二公里. 全區多為山地，北面為伏獅山區，南面為阿玉山區，有北勢溪蜿蜒全境，西流至龜山與南勢溪匯為新店溪. 植文山包種茶.
全國人民代表大會
全國人民代表大會，簡稱人大、人代會、人民代表大會. 中華人民共和國之最高國家機關也，行掌立法、决定、任免、監督大權. 常設人民代表大會常務委員會（縣級以下之行政區不設之），於不能會時代行其職. 組成人員為人大代表，五年一届，皆以選舉產生.
中
一八六七年
日本大政奉還.
東林書院
東林書院，一曰龜山書院，始建於宋，復建於晚明，今址於江蘇省無錫市解放東路八六七號.
史
政和元年，楊時同無錫官李夔共遊無錫南門保安寺，楊時見此境頗似廬山東林寺，甚喜欲講學於此，李夔聞之，大表贊同，乃定名「東林」，達十八年之久.
萬曆二十二年，吏部文選清吏司郎中顧憲成、遭撤職，同其弟歸鄉.
萬曆三十六年，東林書院得以重建.
萬曆四十年，顧憲成卒，高攀龍任山長.
光緒二十八年，東林學院改中專師範「東林學堂」.
修葺
一九八二年，無錫市人民政府復其主體建築.
二〇〇二年，大重修，為全國重點文物保護單位. 多地今為公園，當局嘗辦幼兒英語教育於此.
攷
分類:書院
萩市
萩市處日本山口縣.
沿革
昭和七年，阿武郡萩町爲萩市. 三十年，倂阿武郡：三見村、大井村、六島村、見島村.
左宗棠
縮圖|右|左宗棠 左宗棠字季高. 湖南湘陰人也，自小隨祖人錦讀書. 年十九，入長沙城南書院，師賀熙齡，尋繹漢宋儒先遺書，講求實行. 後入長沙嶽麓書院. 道光十二年，入贅湘潭黃荊坪辰山桂在堂周家，妻周詒端. 後捐為監生，中舉，圖進士，三試皆不中 ，嘗自勵云：「身無半畝，心憂天下；讀破萬卷，神交古人. 」
萩市
沿革
平成十七年，萩市、阿武郡：川上村、田萬川町、睦美村、須佐町、旭村、福榮村合、而爲萩市.
左宗棠
咸豐元年，入湖南巡撫張亮基、駱秉章幕下.
萩市
地理
北臨日本海. 北至阿武郡阿武町，東望島根縣益田市、同縣鹿足郡津和野町，南接山口市，西靠美禰市、長門市.
它典
分類:中國地方區劃‎
左宗棠
咸豐六年，升兵部郎中.
同治元年，受曾國藩薦任浙江巡撫，克金華、紹興，升閩浙總督.
同治三年，克杭州，封一等恪靖伯.
同治五年，辦船廠於福州馬尾，立求是堂藝局，練海兵之才. 未幾，改陝甘總督，又辦蘭州製造局、甘肅織呢總局.
同治六年二月，授欽差大臣督辦陝甘軍務，定「先捻後回」方略.
光緒元年四月，奉詔以欽差大臣督辦新疆軍務，破例免予考試，賜封進士，入翰林，但因大軍在外，著原職行事.
光緒四年三月，晉二等恪靖侯.
光緒七年二月，入北京任軍機大臣，十月改任兩江總督.
光緒十年六月，入京任軍機大臣. 九月以欽差大臣督辦閩海軍務. 次年九月病故於福州，朝廷謚曰文襄. 後歸葬於長沙石門鄉相竹村. 有《左文襄公全集》行世.
引據
趙爾巽等著《清史稿》
攷
分類:清列傳 分類:諡文襄
桂宮宜仁親王
殿下諱宜仁，宮號桂. 崇仁王次子也. 昭和二十三年二月十一日誕. 四十三年二月，元服. 四十六年，學習院卒業. 王素服其叔宣仁，宣仁薨，王嗣其職. 歷任農會、山林會、工藝會、漆工協會總裁. 平成二十六年六月八日，王薨. 年六十六. 無子. 六月十七日，行斂葬之儀，皇太子德仁，皇次子文仁，王父崇仁王，總理大臣晉三皆列席.
據
分類:昭和列傳 分類:東京都列傳
宇部市
宇部市處日本山口縣.
沿革
大正十年十一月一日，厚狹郡宇部村爲宇部市. 昭和六年八月一日，倂厚狹郡藤山村. 十六年十月二十日，倂厚狹郡厚南村. 十八年十一月一日，倂吉敷郡西岐波村. 廿九年十月一日，倂厚狹郡：厚東村、小野村、二俁瀨村、吉敷郡東岐波村. 平成十六年十一月一日，倂厚狹郡楠町.
地理
南臨周防灘，西望山陽小野田市，北接美禰市，東靠山口市.
它典
分類:中國地方區劃‎
小學
小學者，文字音韻訓詁之學也. 西漢末劉歆始製. 通謂「小學」者，多指下庠. 與此名同而實異.
圖蘭朵
圖蘭朵，三幕話劇，普契尼作. 其劇普契尼生時未就，弟子阿爾法諾續之. 劇中間採茉莉花曲調，為眾所熟識.
小學
引據
分類:語文學 分類:經學
圖蘭朵
述元朝公主選婿事. 元時有公主名圖蘭朵者，其先祖見擄於外族. 公主欲復是仇，詔天下曰，公主擇婿，出謎語三，凡應選者，務推闡之，合者入選，誤者處決. 詔出三歲，歿者不知凡幾. 時韃靼王子卡拉富流亡於京師，忽逢父帖木兒、婢柳兒. 後見公主之監斬波斯王子. 卡拉富目之而心搖，繫念其美，乃欲應詔. 父誡之，臣諫之，婢阻之，弗聽. 赴而對之，皆中. 公主悔恚而拒嫁. 王子但出一謎，自謂拂曉之前，公主得知己名，則自殞其身. 公主鞫訊其父婢，婢守密自盡. 王子叱其暴，旋攔公主於懷，強吻之. 復告之己名以乞死. 公主感其誠，表下嫁之意，反宣昭王子名，謂曰“亞莫”，猶愛也.
中有名曲遐邇流傳，曰今夜無人入睡. 是曲為詠歎調，王子歌之.
案圖蘭朵本出自波斯語，猶圖蘭之女也. 圖蘭乃中亞一地，向為波斯所轄. 朵者，女兒也. 故事源自天方日譚，或仙女之篋. 普契尼以是中亞故事，敷衍中國世情，爾時有異域之趣.
色目
及緇衣，衛戍，眾臣，百姓眾人.
程顥
程顥，字伯淳，號明道. 宋洛城伊川人，同其弟程頤皆為理學大師也，世曰「二程」. 初與弟共師周敦頤.
嘉祐二年進士，歷官鄠縣主簿、上元縣主簿、澤州晉城令、太子中允、監察御史、監汝州酒税官、鎮寧軍節度判官、宗寧寺丞等職.
後追封豫國公，配祀孔廟.
分類:宋列傳 分類:宋儒
防府市
防府市處日本山口縣.
沿革
昭和十一年，佐波郡：防府町、中關町、華城村、牟禮村合，而爲防府市. 廿九年，倂佐波郡富海村. 三十年，倂佐波郡小野村、吉敷郡大道村.
蒲郡市
蒲郡市屬日本愛知縣.
沿革
昭和廿九年，寶飯郡：蒲郡町、三谷町、鹽津村合、而成市. 昭和卅年，倂宝飯郡大塚村之一部. 昭和卅七年，倂寶飯郡形原町. 昭和卅八年，倂寶飯郡西浦町.
地理
南臨三河灣. 西靠西尾市，北伴額田郡幸田町、岡崎市，東接豐川市.
它典
分類:中部地方區劃
邱吉爾
邱吉爾爵士，英國牛津郡胡士托人也，一八七四年十一月三十日生. 邱氏出貴冑，及長，從軍，輾轉戰於印度、蘇丹、南非. 時詳記其事，轉報國人，由是名世.
嗣後，棄戎從政，先後任貿易委員會主席、內政大臣、海軍大臣. 一戰，英軍重創於加利波利，邱氏引咎去職. 俄以皇家蘇格蘭燧發槍團營長職，戰於西線. 旋復起，任軍需大臣，尋除陸軍大臣、空軍大臣，復改殖民地事務大臣. 一九二五年，任財政大臣，凡五載. 時通貨改宗黃金，一如戰前，致物價衰殘，國人爭議不斷.
時邱氏謂共黨諸國，絕於泰西，其界有若鐵幕，不可逾越. 一九五一年，復任首相. 時國力不振，諸殖民地紛欲獨立，邱氏遂令馬來亞戒嚴、鎮壓肯雅亂事，復出兵朝鮮、陰改伊朗國政，圖振大英威望. 又以內政廢馳，百姓居無定所，遂以建屋為務. 一九五三年，以「史傳筆功、演說辭令，捍衛文明」故，獲諾貝爾文學獎. 同年，中風幾死. 越二年，去首相職，仍任國會議員，迄一九六四年. 一九六五年一月二十四日，復中風，尋病薨，年九十，女皇詔令國葬.
據
分類:基礎之文
陳郡謝氏
陳郡謝氏，申之後也. 周宣王時，以王舅封於謝城. 楚亡申，乃因地為氏. 魏時，謝纘遷陳郡陽夏，為始祖.
南渡初，嘗求婚於琅邪諸葛氏，不得. 謝萬刺豫州，始稍興. 淝水之戰，謝安破秦兵，救江山於危亡，始列甲姓，與琅邪王氏齊名. 梁末，與王氏並拒婚於侯景，子弟被禍，始弱.
唐陳元光治漳，奉安為廣惠王，至今仍為閩人神，傳於閩南、溫、臺等處.
杉林區
杉林區台灣高雄市，北接甲仙區，東連六龜區，南接美濃區、旗山區，西鄰內門區，西北連臺南市南化區. 區內客民眾.
楊時
楊時，字中立，號龜山先生，世居福建將樂縣龜山下. 宋洛學大家，一曰「楊龜山」，時曰「南有楊中立，北有呂舜徒」.
皇祐五年生. 天資聰穎，幼讀佛、儒兩家之學.
熙寧九年，登進士第，調汀州司戶參軍，官至龍圖閣直學士.
年二十九，往河南穎昌，師程顥. 後又從師程顥之弟程頤，楊時與遊酢向二程求學，非常恭敬. 《宋史·楊時傳》載「一日見頤，頤偶瞑坐，時與遊酢侍立不去. 頤既覺，則門外雪深一尺矣. 」
政和五年，往無錫，建東林書院，達十八年.
紹興五年，病卒，諡文靖，葬於將樂鳥石山麓，墓碑書：「宋龜山文靖楊先生神墓」. 著《二程粹言》、《龜山集》.
評
分類:宋列傳 分類:宋儒
丁酉夏威夷誤報導彈事
縮圖|手機警報 丁酉夏威夷誤報導彈事，維西元二〇一八年一月十三日，檀島凡電視、廣播、手機，普傳風警，云彈道導彈將襲檀島，使民眾避之.
當是時，庠序休學，公車入山，萬民擾攘，急尋衛所以避之.
前後
午前八時七分，警報如下： "有彈道導彈欲擊檀島. 速謀庇護. 此非演習."
八時十分，夏威夷國民軍問於太平洋海軍中權，中權云無之.
八時十三分，不復預警，以為誤報.
八時四十五分，再傳簡訊如下： "實無導彈欲擊檀島. 申之. 誤報."
註
<references group="註"/> 分類:美國紀事
海口市
海口市者，海南省之治所. 海口源于漢，埠于宋末元初. 宋設海口浦，元為海口港，滿清易名瓊州口,民國海口鎮. 自漢起，屬桂. 西曆一三七〇歸劃於粵，西曆西曆六二七屬瓊山縣. 民國廿五年建市. 地處瓊北，瀕瓊州海峽，隔壹拾捌海裏同海安相望，東臨文昌縣，同定安、澄邁接壤.
田原市
田原市屬日本愛知縣.
海口市
它典
分類:海南省區劃
田原市
沿革
平成十五年，渥美郡田原町倂同郡赤羽根町、而爲田原市. 平成十七年，倂渥美郡渥美町. 而渥美郡廢.
地理
三面環海. 東接豐橋市.
它典
分類:中部地方區劃
讀孟浩然詩感興
《讀孟浩然詩感興》，又名《採桃花》，泰詩也. 凡四首. 一九九〇年，泰國詩琳通公主所賦，一九九六年北京大學教授裴曉睿譯為五言絕句.
初載於詩琳通公主御著《琢玉詩詞》，首句為孟浩然詩《春曉》，終句頌中泰友誼.
詩文
《感興》詩之原文，如下：
作詩
詩琳通公主嘗致書友人，自云嘗就澳大利亞之博物館，訪中國文物收藏室. 時見壁上有《春曉》句，遂譯以泰文. 後，泰帕特雅拉民樂團指揮，求為公主賜國風泰曲，曰《採桃花》. 《春曉》遂城《採桃花》首句.
其後，公主復作三篇唱詞，加諸《春曉》之後，合《採桃花》唱詞之風. 自云「好花，所以遣心意也. 採花，所以贈伊人，欲中泰之友誼彌深也」. 一九九〇年五月初，《採桃花》成詩. 一九九六年，裴曉睿譯後三句為中文.
參
[[Category:詩]]
阿塞拜疆
阿塞拜疆者，又曰亞塞拜然，外高加索東之國也，跨歐亞兩洲. 東臨裏海，南濱伊朗，北接亞美尼亞、土耳其、格魯吉亞. 有飛地納西切萬，臨土耳其. 邦名乃古波斯語，義火之國.
戰艦
縮圖|戰艦圖 戰艦，乃水師之利器也，雖今置之不用，猶有餘威.
西元一八九四年秋九月，日清兩國艦隊，戰於黃海，大清戰艦二，名曰：「定遠」「鎮遠」，皆為列強之中強者矣，一戰重創日艦. 然以清國最終妥協，終不得參戰，為日艦圍攻，自沉於港，或被俘，此乃蒸汽戰艦戰爭之始也.
西元一九零六年，西歐強國大不列​​顛建巨艦，名曰「無畏」，一改傳統，乃多炮，航速較他之快矣. 自此，戰艦樣式變革，德，法，美，俄，奧，意，日等諸列強紛紛效仿. 至西元一九一四年，大戰爭始，又兩年，德意志，大不列顛交鋒日德蘭，雖戰鬥激烈，雙方戰艦無損失矣，然巡洋戰艦損失慘重，英損三，德損一.
大戰終，德意志敗，戰艦皆自沉英港. 未幾，華盛頓會議，限制軍武，戰艦之建造，就此暫停.
西元一九三九年，大戰爭又始，歐美諸強再造戰艦. 美戰艦艦隊太平洋艦隊，於珍珠港為日機襲，損失慘重，後美修復其艦，又造戰艦，圖報復也. 尋與日交鋒，日大敗於中途島，自此一蹶不振. 日不甘，遂又造巨艦，名曰「大和」「武藏」，其長二百六十，主砲英寸十有八，火力強，遂為日海軍象徵也.
此時，航母、飛機等起，戰艦流漸而敗落. 德巨艦俾斯麥為其圍攻，因寡不敵眾而沉. 而日兩戰艦為飛機所終矣.
西元一九四五年，二次大戰終，戰艦遂不得其用，皆送拆船廠，或於公場示之眾也.
蒼南縣
蒼南縣在浙，全省最南. 濱於東海，南接閩東. 治靈溪. 屬溫州市. 口一百三十萬. 領十鎮、二鄉. 其民多操閩南語，間操南吳語. 復有畬民. 地產明矾.
沿革
一九八一年辛酉，析平陽南境置縣. 二〇一一年辛卯，置浙江臺灣經貿合作區.
下松市
下松市處日本山口縣.
沿革
昭和十四年，都濃郡：下松町、久保村、花岡村、末武南村合、而爲下松市. 廿九年，倂都濃郡米川村. 卅七年，倂都濃郡都濃町之一部.
它典
分類:中國地方區劃‎
我是歌手 (第四季)
《我是歌手》第四季，中國湖南衛視綜藝也. 《我是歌手第四季》歌王為李玟、亞軍為張信哲、季軍為黃致列.
賽果
分類:中華人民共和國電視節目
鯀
傳
鯀，禹之父，有崇部酋，嘗治水九年，救萬民之命，有功焉. 以鯀與堯之子丹朱、舜爭盟主之位敗，而被堯放至羽山；一曰帝令祝融殺鯀於羽山.
引據
分類:夏本紀 分類:華夏神話
克里米亞韃靼語维基大典
克里米亞韃靼語維基大典者，維基大典之克里米亞韃靼語語版也，屬維基媒體基金會. 肇立於二〇〇八年一月，至二〇一七年一月，文有五千零四十三篇.
達爾察
達爾察，輔國剛毅公也. 一名大爾差，清太祖努爾哈赤弟穆爾哈齊次子. 嘗從太祖征，於天命九年(一六二五年)卒，二十九年後，即順治十年(一六五四年)追封輔國公，諡曰剛毅也.
烏孜別克語
烏孜別克語者，烏孜別克人之語也，屬阿爾泰語系突厥語族葛邏祿語支，行於烏孜別克斯坦、哈薩克斯坦、阿富汗斯坦、柯爾克孜斯坦、塔吉克斯坦、中華人民共和國. 操之者逾三千萬.
評諸葛亮
漢丞相諸葛亮，《三國演義》神其能. 武侯忠貞不二、毋懼艱困、嚴於律己、態度進取、死而後已、長於協調、以法為治. 《唐李問對》中，唐太宗、李靖數稱葛侯治軍及八陣圖，稱陳壽在《三國志》評葛侯「史官鮮克知兵，不能紀其實迹焉」. 唐朝選葛侯與張良、韓信、白起等九兵家為武廟十哲. 葛侯著作極豐，如《南征》、《北伐》、《北出》等.
達爾察
又十八年後，即康熙十年(一六七二年)賜碑. 公死後二十九年乃受輔國公號，四十七年乃為之立碑. 《鐵嶺縣志》附錄其碑文，文見《遼北古墓》也.
評諸葛亮
參見
諸葛亮
達爾察
攷
《清史稿·卷二一五·列傳第二·達爾察傳》
直通任天堂
直通任天堂（日語：ニンテンドーダイレクト）者，任天堂所掌之節目也. 平成廿三年，每遊戲售前，小流當道，阻塞官方. 社長岩田聰感之而立，每放送任天堂遊戲之訊. 岩田既卒，放送室之森本英機續之.
山口淑子
縮圖|李香蘭像 縮圖|李香蘭像 山口淑子，從夫名曰大鷹淑子，漢名李香蘭、潘淑華，大正九年二月十二日生於滿洲 ，地民國奉天省北煙臺，歌影雙馨. 戰前中國、日本、戰後香港，皆以李香蘭聞. 又以Shirley Yamaguchi名，行於戰後美國. 原籍日本佐賀縣杵島郡北方町，今武雄市也. 父山口文雄，授漢語於滿鐵，母石橋亞衣，本籍福岡縣，共生一女淑子. 父慕中華，令習漢語.
琅琊王氏
琅琊王氏，秦將王翦之後也. 翦孫離，以戰歿於鉅鹿之野. 離子元，避秦季之亂，遷於琅邪，為琅邪王氏祖. 元弟威居太原，為太原王氏.
漢末王祥有孝行，隱廬江二十年而不出，後事魏為太傅；事晉為丞相，武帝炎甚重之，以其年老，特許不朝，賞賜百般. 王氏至此始盛.
八王之亂間，王衍事成都王，王導、王敦事琅邪王. 五胡亂起，導與琅邪王南渡，延晉嗣於江東，始列甲姓，自晉迄梁，其位不減. 侯景時被禍，子弟幾盡，始稍弱. 唐時仍有五人居相位. 五代以降不復見於史傳.
山口淑子
淑子漢日俱佳，貌美歌清，爲滿洲國所用，奉天放送局選之新滿洲歌曲歌手，作歌頌滿洲國，揚黷武，矯飾大東亞共榮. 中日開戰，入滿洲映畫協會，以李香蘭名演映畫，日滿二國，時人追慕. 其京腔流利，時人皆以爲漢人. 其時與川島芳子交. 香蘭以滿映藝員之身，演日本電影，與長谷川一夫演《白蘭之歌》《支那之夜》《熱砂之誓》. 昭和十六年紀元節，李香蘭演唱於日本劇場，盛況空前，觀客購票，繞日劇七周半，不得已，消防車瀉水趕人，一時騷動 ，其人氣可見.
民國三十二年六月，香蘭飾《萬世流芳》潘達年之妻，其時鴉片戰爭方百年，映畫以紀林則徐. 香蘭亦唱插曲《賣糖歌》《戒煙歌》，時人傾慕. 時日本侵華，尤當年抗英，民衆意氣，一時鼓舞. 乘勢，香蘭於北京飯店會見記者. 本欲公告身世，招待會長阻之，曰：「時勢維艱，汝倭人身世告之，人民失望，勿爲. 」故罷. 會見末，一中國記者問：「李香蘭氏，汝演《白蘭之歌》《支那之夜》，真意何爲？此類電影，辱國也，汝漢人耳，何棄身尊而爲之？」曰：「彼年二十，愚魯無知，今我悔之，願爾諒解. 」衆人掌賀.
後，上海百代唱片公司錄其《夜來香》《海燕》《恨不相逢未嫁時》《防空歌》《第二夢》. 《防空歌》者，汪氏政權所作，以喚國人衞國之心. 民國三十四年六月二十三至二十五日，香蘭演唱於上海大光明大戲院，中、日、歐之歌無所不唱，時人追慕，列上海灘五大歌后. 時人褒之者，褒其歌技，貶之者，貶其用心. 中華樂史，留名其中，名列中國七大歌星.
香蘭演上海電影惟《萬世流芳》，本欲攝《香妃》，停戰而罷. 《第二夢》《忘憂草》，當時遺曲. 日本戰敗，人以爲中國人，欲治之以漢奸，時報來週銃殺於上海跑馬廳. 柳芭助之，寄戶籍，證其日本國籍，不可治，乃逐出. 定審時，審官言：「漢奸賣國，此審罰之由也. 汝國日本，故可免罪，而追於義理，猶遺污垢. 即汝用漢名，演辱國電影. 究於法律，無關審奸，詢於私考，尤爲遺憾. 」香蘭謝曰：「彼年尚淺，確行愚事. 」 後歸日本.
民國三十五年二月二十八日，香蘭素面簡裝，欲登歸舟，邊察誤認逃脫，擒之留滯，十日方休，月後再歸. 登舟去國，立舷眺遠，目得之者，滬海洋場，耳聞之者，艙內樂曲，辨之奇哉，《夜來香》是也，遂觸懷感慨.
歸國翌年，以本名再開歌影，基於日本，行於美、港. 昭和二十五年，與池部良演《曉之脫走》，又與森雅之演《吾生之好日》、與三船敏郎演《醜聞》. 後渡美，問學演技，荷里活電影、百老匯樂劇，皆曾參演，自言渡美爲習舌吻. 其時，遇野口勇，二十六年婚，寄於北大路魯山人檐下，三十年離婚. 又赴英領香港，演《金瓶梅》《神祕美人》《一夜風流》，錄曲於香港百代，如《三年》《梅花》《小時候》《十里洋場》《分離》《只有你》.
三十三年，再婚，退演，演員生涯，凡二十年. 原節子邀之，演《東京之休日》，以紀退演，東寶明星，皆參演其中，以此收官. 夫大鷹弘，任日駐緬甸使館三等書記，兼國聯大使加瀨俊一祕書，後任駐緬特命全權大使.
四十四年，作《三時之貴方》主持，歸媒體，四十九年方休，訪列國，南越、柬埔寨、中東，皆有留跡. 又任報告記者，作《安好！北朝鮮》，訪金日成，四十八年訪重信房子.
四十九年，田中角榮邀之，入自由民主黨，議政，作參議院議員 ，任三屆，歷十八年. 本田中派，轉宮澤派. 又任環境政務次官、參議院沖繩及北方問題特別委員長、參議院外務委員長、自民黨婦人局長. 平成四年，引退，任亞洲婦女基金會副理事長 ，翌年，勳二等寶冠章受勳，十八年，任日本卓別林協會名譽顧問.
杜景儉
杜景儉，一作景佺，冀州武邑人. 唐武后時宰相.
傳
少舉明經，累除殿中侍御史，出為益州錄事參軍. 時隆州司馬房嗣業除益州司馬，除書未至，即欲視事，又笞僚吏，將以示威，景儉謂曰：「公雖受命為司馬，而州司未受命也. 何藉數日之祿，而不待九重之旨，即欲視事，不亦急耶？」嗣業益怒. 景儉又曰：「公今持咫尺之製，真偽未知，即欲攬一州之權，誰敢相保？揚州之禍，非此類耶. 」乃叱左右各令罷散，嗣業慚赧而止. 俄有製除嗣業荊州司馬，竟不如志，人吏為之語曰：「錄事意，與天通，益州司馬折威風. 」景儉由是稍知名. 入為司賓主簿，轉司刑丞.
天授中，與徐有功、來俊臣、侯思止專制獄，時人云：「遇徐、杜者必生，遇來、侯者則死. 」累遷洛州司馬，尋轉鳳閣侍郎、同鳳閣鸞台平章事. 武后嘗以季秋內出梨花一枝示宰臣曰：「是何祥也？」諸宰臣曰：「陛下德及草木，故能秋木再花，雖周文德及行葦，無以過也. 」景儉獨曰：「謹按《洪範·五行傳》：「陰陽不相奪倫，瀆之即為災. 」又《春秋》云：「冬無愆陽，夏無伏陰，春無淒風，秋無苦雨. 」今已秋矣，草木黃落，而忽生此花，瀆陰陽也. 臣慮陛下布教施令，有虧禮典. 又臣等忝為宰臣，助天理物，理而不和，臣之罪也. 」遂再拜謝，武后曰：「卿真宰相也！」
延載初，為鳳閣侍郎周允元奏景儉黨於李昭德，左遷溱州刺史，後累除司刑卿. 聖歷二年，復拜鳳閣侍郎、同鳳閣鸞台平章事. 時契丹寇，河北諸州多陷賊中. 及事定，河內王武懿宗將盡論其罪. 景儉謂皆是驅逼，非其本心，請悉原之，太后乃從景儉議. 歲餘，轉秋官尚書. 坐漏洩禁中語，左授司刑少卿. 久視元年，出為并州長史. 道病卒，贈相州刺史.
宗族
子：杜澄，頗以文藻著，官至鞏縣尉
分類:唐列傳
亞美尼亞語
亞美尼亞語者，亞美尼亞人之語也，屬印歐語系亞美尼亞語族，行於亞美尼亞、阿塞拜疆、美國. 操之者逾七百萬.
新城市
新城市屬日本愛知縣.
沿革
昭和卅三年，南設樂郡新城町爲新城市.
地理
東靠靜岡縣濱松市，南臨豐橋市、豐川市，西伴岡崎市、豐田市，北接北設樂郡設樂町、同郡東榮町.
它典
分類:中部地方區劃
公曆一月十七日
一月十七日者，公曆之十七日也，距歲暮餘三百又四十八日（閏年乃三百又四十九日）.
尹東柱
尹東柱，朝鮮咸鏡北道會寧人也，一九一七十二月三十日生於中華民國吉林省龍井市明東村.
年九歲，入明東小學，後改讀大砬子漢族小學. 年十六，入恩真中學. 年十九，賦詩《生與死》、《無有明天》、《蠟燭一支》三首. 明年，入讀朝鮮平壤崇實中學. 未幾，復回龍井，入讀光明中學. 年二十二，入讀朝鮮首爾延禧專門學校文學專業，時著有散文《射月亮》、詩歌《遺言》、《弟之印象》等. 及畢業，赴日本，先後肄業於東京立教大學、京都同志社大學.
年二十六，以反日復國故，陷於囹圄，屢受酷刑. 一九四五年二月十六日，病卒於福岡刑務所，年二十八. 墓在龍井市東山.
東柱著作等身，遺有詩集《天、星、風與詩》. 傳世詩文凡百有十七，尤以《序詩》、《新路》兩篇名世.
光市
光市處日本山口縣.
沿革
昭和十八年，熊毛郡：光町、室積町合、而爲光市. 卅年，倂熊毛郡周防村.
平成十六年，光市、熊毛郡大和町合、而爲光市.
地理
西臨周防灘，北望下松市、周南市、岩國市，東靠熊毛郡田布施町、柳井市.
它典
分類:中國地方區劃‎
斯德哥爾摩
斯德哥爾摩，瑞典之都也，華人或稱之「斯京」. 地方五千四百公里，口七十九萬餘. 為都三百餘年，據波羅的海之畔，夏溫而冬甚寒，文教甚盛，商亦甲於瑞典. 以無戰之故，舊制猶存.
化學家諾貝爾生於此，故自一九零一年，每至諾氏大去紀念日，格致、醫、文、計之大成者集於此，瑞典王授之以獎於盛會，曰諾貝爾獎.
洞爺湖
洞爺湖，在北海道虻田郡、有珠郡間. 洞爺者，阿伊努人之謂湖濱也. 壯瞥川出此. 湖中有一小嶼，是爲中島. 湖畔多溫泉. 賴漫畫《銀魂》之力，復產木刀，是為洞爺湖木刀. 分類:日本地理志
蒙古學
蒙古學者，究蒙古族之學也，蓋習其史、地、教、言、政、風俗之事.
若夫究蒙古族之學史，逾七百年，聚著數百卷，苞罗旁魄，皆不為無益無用之學，其宗旨特為醇正.
它典
[[Category:群]]
尉遲迥
尉遲迥字薄居羅，鮮卑人也. 出鮮卑尉遲部. 父俟兜，母宇文氏，宇文泰之姊也. 時南朝亂，梁皇帝繹、武陵王紀自據其地而王之. 紀自蜀東犯梁，梁求救於宇文泰，泰乃遣迥引甲士一萬二千，騎萬匹入蜀. 所至皆降. 遂領益州. 封蜀公. 楊堅秉政，忌迥功高. 陰欲除之. 迥亦覺. 乃反. 周人多應之. 堅乃遣韋孝寬討之. 圍於鄴. 陣歿. 唐高祖武德時，嘉其忠義，改葬.
慶元縣
慶元縣，在浙之南鄙，屬麗水市. 治松源. 與浙之龍泉，閩北之壽寧、松溪、政和界. 縣境多山，地勢西南傾. 此地夏無嚴寒，冬無酷暑. 松源溪、安溪、竹口溪、南陽溪、左溪、西溪、八爐溪過之，入甌江、閩江、福安江，故有水流兩省達三江之謂. 口十三萬八千五百.
沿革
宋寧宗慶元三年，置縣. 一九五八年戊戌，省之. 七三年癸丑，復置.
公曆一月十八日
一月十八日者，公曆之十八日也，距歲暮餘三百又四十七日（閏年乃三百又四十八日）.
慶元縣
據
分類:浙江省麗水市區劃
度量衡略字
度量衡略字，合字之屬. 初欲譯泰西度量衡，遂造字. 漢語用字，往往一字一音節，自是斯例爲之一破.
印地文維基大典
印地文維基大典者，維基大典之印地語版也. 屬維基媒體基金會，初立於二〇〇一年，至二〇〇七年四月，得文一萬餘.
電娛賽會
電娛賽會，娛樂軟體協會掌之，舉於洛杉磯. 凡遊戲、動畫、漫畫云者，皆與會.
大園區
大園區居臺灣桃園市北，台灣桃園國際機場、桃園航空城於茲也，北濱臺灣海峽. 區轄大園、田心、溪海、和平、橫峰、五權、埔心、大海、三石、菓林、竹圍、海口、沙崙、后厝、圳頭、內海、北港、南港等十八里，口八萬五千餘.
沿革
大園雍正年間屬淡水廳，光緒年間則改台北府淡水、新竹縣分轄，其後明治年間屬台北縣，後改為桃園廳，大正九年曰新竹州桃園郡大園庄，民國卅六年二戰後，改新竹縣桃園區大園鄉，民國卅九年改桃園縣大園鄉，後桃園易縣為直轄市，鄉改大園區，轄十八里四百十鄰.
宋慶齡
宋慶齡，嘉澍女，孫文妻.
民國三年，慶齡赴日佐孫文，職文秘. 相戀. 其父聞而怒，囚慶齡，以斷其念. 慶齡破窗亡走，赴日，妻於文.
康茂德
縮圖 康茂德者，馬可奧勒留之子也，西元一六一年生，是年其父君臨羅馬. 康茂德有二兄，皆早夭，年及五歲，封太子，長至十六歲，拜將，年十七踐位為帝. 一八一年，帝有一姐，為皇后，名魯琪拉，素嫉帝，使人刺之，而未成，帝知乃后所為，放后於卡普里島，傾之，帝弑后. 帝好遊獵，寵信奸佞，而不理政務，詔其臣佩倫尼斯司之. 一八四年，不列顛以普裡斯克庫斯反，佩倫尼斯平之，有佞臣克裏安德誣其不忠，帝遂殺之，使克裡安德代其職. 一九零年，六月，克裡安德為政不稱，擅用予民之麥，民遂變，帝窮逼降詔，殺克裡安德. 一九二年，十二月，帝於浴場被刺，蓋帝無道，失眾心焉，有女子瑪琪亞，下毒於帝，毒未發，有男子納爾奇蘇斯，勒帝項，遂崩，壽三十二.
宋慶齡
分類:民國列傳
伊多文維基大典
伊多文維基大典者，維基大典之伊多語版也，屬維基媒體基金會，初立於二〇〇四年，至二〇一四年六月，有文三十四萬矣.
公曆一月十九日
一月十九日者，公曆之十九日也，距歲暮餘三百又四十六日（閏年乃三百又四十七日）.
曾國藩
曾國藩，初名子城，譜名傳豫，字伯涵，號滌生，湖南省長沙府湘鄉白楊坪人也. 家世農. 祖玉屏，始慕嚮學. 父麟書，為縣學生，以孝聞. 國藩幼好學，年五歲入塾利見齋. 道光六年春，應長沙府童試，列第七. 十年赴衡陽，習於唐氏宗祠，尋入湘鄉漣濱書院.
道光十三年秋，應湘鄉縣試，中秀才. 翌年，入長沙嶽麓書院演習，同年鄉試，中第三十六名舉人. 明年會試不中，遂寓京師長沙會館讀書. 十六年復落第，遂歸長沙，與同鄉劉蓉、郭嵩燾相交遊.
十八年，中進士三甲第四十二名. 逾數年，入蜀中，尋內調侍讀，再遷內閣學士，禮部侍郎，署兵郎. 宣宗以國家艱難，有詔進言得失，國藩力陳時政之弊，主裁軍養民，用廉正之才. 樞機敝其議，未用.
太平軍亂起，國藩于湘省練勇，校明戚繼光之先法，募農夫樸實壯健者，凡眾不滿五百，朝夕訓練，教習戰事，號為湘勇. 立三等嚴法，一月治賊盜兩百餘人，無問衙門皆逕斬之.
國藩發水軍下東南，太平軍陷九江，安慶，敗官軍於廬州，繼陷漢陽，部下多歿於軍陣，國藩欲投水死，為僚屬所阻. 國藩乃自省，以兵貴精不貴多故，蓄銳整軍，自請罪削職. 尋與載福上武昌，賊見官軍勢盛，夜遁走，武昌復. 詔署湖北巡撫，命東下擊賊. 始有大勝，斃賊軍數萬，然至九江，為賊所困於鄱湖，艦船火燒，幾死，跳船而免難. 復欲削職，庭上以不傷大局，宥之.
咸豐五年，武昌復陷，羅澤南請援鄂，應之，逾年再克武漢，澤南戰死. 國藩在南昌，庭上以江西告急，乃馳援之，玉麟越敵軍陣間，抵南昌駐守. 弟國荃，國葆請師湖北，下瑞州.
六年，太平軍諸首不堪楊秀清專擅，夜襲秀清于江寧，韋昌輝既殺秀清，復謀石達開，惟江寧以外，賊軍皆忠達開，欲殺昌輝，昌輝於是急，乃襲洪秀全以圖一搏，未果，秀全梟其首送達開. 南昌之圍遂解.
七年，丁父憂. 尋詔出辦浙江軍務. 石達開出走江寧，太平軍勢衰. 國藩遣國荃擊賊于景德，江西列城次第復. 賊入杭州. 十年三月，李秀成下蘇，常，江南諸軍潰，朝廷從胡林翼議，加國藩兵部尚書，兩江總督. 付江南諸軍事于國藩. 時江浙官紳求援屢至，朝廷亦疊下詔于國藩令救江南，國藩竟渡江至祁門，未數日，賊復陷徽州，甯國. 是年冬，為賊軍所困. 消息絕，令不能至，諸將有憂懼色，請退守，而國藩以無故退兵，兵家所忌，不允. 久之，自將大軍次休寧，天大雨，國藩乃草遺書，誓死守休寧. 適左宗棠大破賊于樂平，國藩乃得東向，次年八月，國荃克安慶，捷報聞于庭上，加國藩太子少保，并節度蘇皖贛浙四省諸軍事. 國藩固辭，卒不允. 少頃，國藩從國荃言，直搗江寧以圖蘇杭，國藩以江寧事付國荃，浙江付左宗棠，江蘇付李鴻章.
同治元年，洪秀全集太平軍各路會天京以援己，大戰四十餘日，城不能下. 乃困之. 四年，下之，秀全死. 湘軍入城，乃縱兵劫掠，屠之，多行不義，又以國荃為最，國藩默許而不能止. 兄弟遂有惡名於民間. 尋加曾國藩太子太保，一等侯爵.
九年，詔理天津教案諸端，國藩暗以國力尚不足，不可危洋人，乃釋放教民.
十三年，薨于位，年六十二，贈太傅，諡文正.
諾福克島
縮圖|諾福克島所在 諾福克島屬澳洲，新南威爾斯省轄之. 方圓可三十四點六平方公里.
至西元二〇〇九年七月，口二千百四十一人. 多英國人後裔，自皮特肯群島來. 餘者，澳洲、新西蘭、玻里尼西亞之人. 全島居民，什八為澳洲公民. 百分之十六，則新西蘭公民. 奉英語爲雅言，居民亦操諾福克語. 居民奉基督教者，百分之七十一點五. 治所在金石城.
自西元一九七九年，至二〇一五年五月，是島曾自治. 分類:澳大利亞地理志
楚義帝
楚義帝諱心，羋姓，熊氏. 楚懷王之孫，頃襄王之從子. 秦末諸王.
紀
義帝本楚貴族，楚亡，匿於民間而為他人牧. 項梁起事，用范增之議，稱武信君，立心為楚王，仍號懷，以從民望. 項梁於定陶敗死，懷王以宋義為上將軍，項羽為次將，興兵救趙. 又令沛公向西入關. 懷王與諸將約，先入關者王也. 項羽矯殺宋義，在鉅鹿之役破章邯，懷王以項羽為上將軍. 沛公先入關中，項羽使人還報懷王. 王曰：「如約. 」項羽由是怨懷王，乃佯尊王為義帝，徙於長沙郴縣，而密令英布等弒之.
引據
分類:楚王世家
長門市
長門市處日本山口縣.
沿革
昭和廿九年，大津郡：深川町、仙崎町、通村、俵山村合，而爲長門市.
平成十七年，長門市、大津郡：日置町、三隅町、油谷町合，而爲長門市. 而大津郡廢.
地理
北臨日本海，東望萩市，南接美禰市、下關市.
它典
分類:中國地方區劃‎
體育
體育者，人类自其养生之道，使身体平均发达，而有规则次序之可言者也. 体育之效，至于强筋骨，因而增知识，因而调感情，因而强意志.
引據
分類:運動
壯語維基大典
壯語維基大典者，維基大典之壯語版也. 屬維基媒體基金會，初立於甲申年六月十三，至辛卯年十月十五，得文三三八.
懸園
西曆前六世紀，新巴比倫國主尼布甲尼撒二世有妃曰安美依迪絲，思鄉成疾. 王患之，巴比倫城為土功，建懸園. 草木賁華，池閣相望. 後林池絕滅，略無遺跡矣. 世人以為七蹟之一.
程頤
縮圖|318x318像素|程頤，晩笑堂竹莊畫傳 程頤字正叔，一曰伊川先生，洛陽人，宋之儒者也. 兄程顥，合曰「二程子」.
長沙市周南中學
長沙市周南中學，在湖南省長沙市. 初稱周氏私塾，肇於清光緒三十一年. 朱劍凡所立. 劍凡素有教育之功，又唱革命. 今有師生五千餘人，佔地四百一十五畝.
程頤
幼承家學. 年二十四，講學授徒於汴京. 熙寧五年，偕兄講學於嵩陽. 元豐元年，知扶溝縣，設庠序，聚邑人子以教之.
長沙市周南中學
校名
校名周南，義自《詩經·國風·周南》
程頤
元豐五年，文彥博贈鳴皋鎮莊園予程氏，自建伊皋書院. 元祐元年，除秘書省校書郎，授崇政殿說書.
長沙市周南中學
校名
分類:長沙市中學
程頤
嘉定十三年，上賜諡正公.
淳祐元年，追封伊川伯，從祀孔子廟庭.
元至順元年，詔加封程頤為洛國公.
考
分類:宋列傳 分類:宋儒 分類:諡正公
潘多拉病毒
潘多拉病毒. 其形，甚巨於病毒. 體態亦世間獨有. 度其長短，則一微米有餘，狀如滴水若微生然. 今得遺傳子組序列兩千五百五十六，比之萬物，相擬者不及十一. 學界奇之，疑似天演別枝也. 中含鹼基對不下二百萬. 公元二零一三年夏七月，此毒首見刊載. 察之者，法蘭西二學人.
雞肉
雞肉者，家禽所出也. 未成者謂之童子雞；肉黑者謂之烏骨雞. 其碩大者有火雞，初為美洲土民所馴，今美國之人逢感恩節則炙而同食之.
雞烹法眾矣，炸、炒、焗、燉，烤，不一而足. 其解也，蓋有四焉，曰脯、曰翼、曰腿、曰尾. 翼又三分，曰翼本、翼中、翼尖；腿二分，曰股、脛. 其尾，俗謂「雞屁股」，亦為或所愛食也.
夫往古之事，多所湮滅，不可詳考，蓋昔盧浦葵減雙雞膳而滅封氏，曹孟德斗酒隻雞以弔亡友，事皆在載籍. 今有美國之肯德基，善治炸雞，店敷寰宇，名冠天下. 韓國有美洎，曰參雞湯. 日本則或膾之. 華則有豫之道口燒雞、川渝之辣子雞、粵之白斬雞. 皆各有家數，不可勝舉焉.
食忌
凡雞有五色者、玄而白首者、六指四距者、死而足不伸者，皆不可食，害人. 閹雞而啼者有毒，陰曆四月飽食則作癰成漏，男女虛乏. 不可合葫蒜、芥、李食. 齒不足五之童食之則生蛔蟲；同糯米食生蛔蟲；同生蔥食生蟲痔；同獺食生遁屍；同鯉魚食生癰疖；同魚汁食成心瘕；同兔食成痢；合犬之肝、腎食則令人洩痢.
引據
[[Category:食]]
元素列表
參
分類:化學元素
陳慧坤
陳慧坤，臺灣臺中龍井人也，明治四十年六月二十五日生.
少歲失依困頓，矢志獻力丹青，卒業日本東京美術學校. 返臺後，任教國立臺灣師範大學、實踐大學、國立臺灣藝術大學等校，涵濡軒秀學子，厚植藝術根基，啟迪沾溉，宗匠陶鈞.
尤兼擅油畫、膠彩、水墨，風格溫馨雋永，筆觸細膩朗暢，融會今古，協和東西；並蓄兼容，允推獨步. 以「無題」、「臺灣土俗室」、「淡水下坡路」等經典佳品奕世，彩繪寶島自然風情，豐富本土多元創作，睿旨幽隱，韻致不凡. 復周遊歐陸，潛心探奇訪勝，盡得秘奧精微，覃思意趣，妙悟鼎新.
爰長期膺任美展評審與展品審查委員，曾獲頒二等景星勳章、行政院文化獎暨國家文藝獎等殊榮，潤色鴻業，才猷著績.
民國百年二月十一日卒，年百有五歲.
民國政府，明令褒揚，慧坤謹厚英毅，素德詳雅. 綜其生平，集聲華於藝苑，享令譽於杏壇，絕學技法，木鐸薪傳；懿行雅化，彤史芳垂.
宋嘉澍
宋嘉澍，字耀如，生於海南文昌縣古路園村. 原名韓教准，乳名阿虎. 父鴻翼，儒商也. 兄政准，弟致准. 教准年十二，過繼與舅父. 舅父姓宋氏，富且無嗣. 遂改姓名.
嘉澍有三女：靄齡、慶齡、美齡. 又三子：子文、子良、子安. 靄齡為孔氏祥熙妻也，慶齡妻國父孫文，美齡妻蔣中正. 子文兼任民國諸要職. 子良，子安亦有所成.
分類:清列傳
諸羅八景
諸羅八景，或曰諸羅六景，臺島嘉義之勝景，初，清誌之所擇者六，數更迭. 西元一九九五年，投匭以定八景，曰：蘭潭、嘉義市文化中心、嘉義公園、阿里山火車、嘉義植物園、蘭潭後山公園、彌陀寺、文化路夜市.
有清之朝
康熙二十二年施琅攻台，納之於清，始設一府三縣，府有府八景、縣有縣六景. 據康熙五十六年周鍾瑄、陳夢林《諸羅縣志》所載，諸羅縣六景為：玉山雲淨、檨圃風清、北香秋荷、水沙浮嶼、雞籠積雪、龍目甘泉.
乾隆七年，劉良璧主修《重修福建臺灣府志》，較諸六景去「雞籠積雪」，添「梅坑月霽、月嶺曉翠、牛溪晚嵐」三者，為八景. 乾隆二十七年，衛克堉定「玉山雪淨、蘭井泉甘、羨圃風清、北香秋荷、南浦春草、梅坑月霽、月嶺曉翠、牛溪晚嵐」為諸羅八景.
亦有一說，曰古八景者，「北湖荷香、南浦草青、萬山倒影、月嶺曉翠、蘭井泉甘、檨園風晴、梅坑月霽、虞溪晚渡」也.
唯前述諸景，於今嘉義市境者，唯「蘭井泉甘、羨圃風清、北香秋荷、南浦春草、萬山倒影」：
民國之朝
二次世界大戰後，新之八景分選於民國三十七年、八十四年 ，列之如後 ：
註
<references group="註"/>
文獻
分類:嘉義縣 分類:嘉義市
丁酉書會之獄
丁酉書會之獄. 西元二〇一七年十一月十五日，張雲帆言工人運動事，不期為人所聞，以為報官碻證. 警卒至，執三人，列他者四人為逸犯，以觸刑而拘期月.
釋後，以晉接勞工為由，察守居處凡六月，左黨赫怒，乃共署請願信，以求其無罪之身.
越期月，纂自白書，以控訴巡捕骫法.
八桂學派
八桂學派者，桂研壯學者之羣也. 壯族者居多. 皆布衣學者耳.
若夫八桂者，廣西別稱也. 古廣西別稱也繁矣，曰「桂」、曰「八桂」、曰「桂海」、曰「廣右」、曰「嶺右」、曰「粵右」、曰「粵西」、曰「西粵」云云. 迨至共和國，乃以古稱「桂」、「八桂」、「桂海」三者為別稱. 故八桂學派，實以廣西古稱而得名. 語出當世陳氏之文焉.
若夫八桂學派者，與壯學同興，自民國三十九年始成雛形. 世謂學派創於壯學宗匠黃現璠. 究其緣由，蓋黃氏懿德醇詣，一生授學，默默以忠信篤敬孚於人，絕不事口耳估畢，言論旨趣之見於筆墨者，一一自身心日用間感天理民彝，以為立身應事自淑淑人之準. 其學橫貫中西，縱涉古今，敦崇實學，平生留意鄉邦文獻，尤重採集民間口述史事，以为附益. 於歷代壯族之起事者，爲之援據考定，作銘傳以存其人，考證詳明，創自古簿錄家所未有. 其持論屏除門戶，一洗糾紛，而欲矯歷代史家史書之誤，頗有所抑揚. 其立說不拘漢，亦不媚洋，成一家言. 厚德载物，儀微紹述，益以昌明壯學與民族學. 爲一代學術之樞鍵，今世奉為中國民族學泰山北斗之一焉. 故士爭趨之，入室弟子遂眾，私淑者日盛，始成八桂學派矣. 此所以見推派祖，而為學派之開山者也.
若夫八桂學派者，以專研異而分五支，兹谨述其梗概如次：
一曰黃派：以宗匠黃現璠姓氏而得名之. 黃氏門下十八學士，學林謂之「黃門十八賢」，壯族教授俱多，皆究壯學，師承黃氏，遂成黃派也. 此派開八桂學派之始，以專研壯族之歷史、文化、文學、考古、教育、人物、制度（都老制、土司制度）為重，於此諸學問無不綜覽詳究，尤熟於古事，凡壯族之土著起源，族名沿革，歷代社會組織，起事始末，人物遺聞，皆能爬羅剔抉，化隱為顯，闡幽發微，補漏糾偏. 而法以詳考及擇錄史籍為要，歷考古今圖籍、省府縣志，附以民族学及人類學之調查史事輔之，參以地下考古文物史料證之，長於旁搜博引，廣取精擇，亦皆恪守師承，實事求是. 所成者，《廣西僮族簡史》、《儂智高》、《壯族文學史》（三卷）、《壯族通史》、《論韋拔群》、《壯族文學古籍舉要》、《壯族民間宗教文化》、《壯族故事薈萃》、《壯族節日故事》、《壯族文化的傳統特徵與現代建構》、《廣西土官制度研究》、《壯族教育史》、《壯族文學發展史》、《韋拔群評傳》. 皆前所未見之著. 當世壯學者撰書多采其史說，故黃派開究壯學風氣之先，奠八桂學派之基，後來繼起諸派，循其緒而擴之，先導之功，不可泯也.
二曰覃派：以廣西民族研究所三覃（覃乃昌、覃彩鑾、覃聖敏）姓氏而得名之. 覃派首賢覃乃昌，乃黃現璠門下弟子黃偉城教授之直傳弟子也. 覃派以專研壯族之文化、政冶、農事、藝術為乾，研之不為虛辭穿鑿，能發先賢所未發，以新見長. 所成者，《壯族文化重組與再生》、《廣西左江流域崖壁畫考察與研究》、《左江崖畫藝術尋踪》、《瓦氏夫人論集》、《壯侗語民族論集》、《廣西居住文化》、《壯族稻作農業史》、《壯族幹欄文化》、《壯泰民族傳統文化比較研究》（五卷）、《布洛陀尋踪：廣西田陽敢壯山布洛陀文化考察與研究》、《嘹歌:壯族歌謠文化的經典——廣西平果縣壯族嘹歌考察與研究》、《神聖的祭典——廣西紅水河流域壯族螞（蟲另）節考察》、《壯侗民族建築文化》、《盤古國與盤古神話》. 皆自古簿錄家所未著者.
三曰壯醫藥派：以專研壯族醫藥而得名之. 此派家學流傳熏陶者眾，若羅家安，若班秀文，若覃保霖，若黃老五，皆世襲家學，湛深壯族之醫術藥方，卓然成家，又使壯族醫藥學入於教本，習於學堂，傳習弟子輩出，成就斐然. 所著者，《壯族醫學史》、《中國壯醫學》、《中國壯藥學》. 皆推群獨步，自創獨門.
四曰文藝派：以專研壯族之語言、文化、民俗、詩歌、宗教為本而得名之. 此派學者甚眾，凡二十餘人，成書也繁：《壯語簡志》、《壯族歌謠概論》、《壯族民間故事選》、《壯族民間文學概觀》、《壯族審美意識探源》、《壯族歌圩研究》、《壯族女性與文化》、《壯族悲文化》、《壯族圖騰考》、《壯語概論》、《壯族自然崇拜文化》、《穿越紅水河：紅水河流域民族文化考察札記》、《大山里的黑衣壯：那坡黑衣壯文化藝術考察》、《壯族文明起源研究》、《萬古傳揚創世歌：廣西田陽布洛陀文化考察札記》、《壯族歷史文化的考古學研究》、《壯族麽文化研究》、《壯族神話集成》、《歌海傳奇：歌仙劉三姐》. 皆前所未聞之作，多宏通精渺之論.
長沙市明德中學
長沙市明德中學，位湖南省長沙市，初稱明德學堂，肇於清光緒二十九年，乃近代教育家胡元倓會所立. 現有師生四千餘人，佔地近十萬平方米
八桂學派
五曰院派：以事職於高等院校又專研壯族之史、文、計、工而得名之，派中不乏黃現璠之孫弟子者，若李富強之輩，聲名最顯. 此派雜研各學科. 其所成者，《太平天國時期壯族農民起義》、《壯族人口》、《壯族論稿》、《壯族體質人類學研究》、《廣西壯族革命史》、《右江流域壯族經濟史稿》、《壯族歷史與文化》、《人類學視野中的壯族傳統文化》、《壯族科學技術史》、《壯族銅鼓研究》、《中國壯學》（三卷）、《守望精神家園——龍脊壯族生活方式變遷研究》、《馱娘江畔女人國——桂滇邊壯族歐貴婚姻淵源、現狀、趨勢》、《清末民初壯族土司社會研究——以廣西大新縣境為例》. 其著各有獨到，故能特樹一幟.
長沙市明德中學
校名
校名明德義自《大學》「大學之道，在明明德,」
校歌
衡嶽峩峩湘流浩浩，神秀啟文明.
八桂學派
此五支者，以黃派最為早出，而守其師說最醇. 五支門庭徑路雖別，要其歸宿於学派宗匠則一也. 觀乎其學，各有所長，黃派之學，秉筆直書，論從史出，博大精深，鋒芒畢露；覃派之學，崇尚中庸，辭章溫和；壯醫藥派之學，平淡切實，務得其理；文藝派之學，雍容詳至，要而不博；院派之學，無所不備，敢為新奇可喜之論. 諸派一時師發，始於桂林，聚於桂海，合成學派.
長沙市明德中學
校歌
蓮溪通書，船山思問，湘學夙揚名.
法前賢兮迪後進，厥任在諸生；
八桂學派
八桂學派重根柢，而尚文化之多元. 重開民族平等之理道，學術純正，踐履篤實，步步着實. 言之必使可行，心系壯族民物. 立論不尚過高，唯以近裡著族為要，授傳弟子就事上理會為旨. 其躬行也，養於蓄發，勤於方動，遊於學以致用身體力行之間，敦倫理，存心地，親師友，黃派開其先，覃派繼之，壯醫藥派又繼之，文藝派、院派再繼之，風氣綿延，派運隆昌，故能迄今新替不斷，傳人不絕，其勢盛哉，其效遠矣.
長沙市明德中學
校歌
貫中西兮窮術業，遺粕而咀精.
願毋忘堅苦真誠，期相與修齊治平.
願毋忘堅苦真誠，期相與修齊治平，
瀹靈明兮新教化，崇令德兮蜚英聲，
繼自今騰實恢宏，振緒滋榮！ 分類:長沙市中學
柳井市
柳井市處日本山口縣.
沿革
昭和廿九年三月三十一日，玖珂郡：柳井町、日積村、新庄村、餘田村、伊陸村合、而爲柳井市. 倂大島郡平郡村.
表裡
表裡者，修辭之法也. 凡物必有陰陽，斯乃其名所出. 然其二名者，互為表裡之勢，而匯成一. 官府，軍陣，媒體嘗用之，殆先取捨而後褒貶也.
后羿
古語羿者三，皆為射者.
表裡
出典
白話謂雙言巧語，俗謂之反話，英文謂Double speak是為雙重語. 西人首創，蓋仿「返思」一詞.
柳井市
沿革
卅一年，倂熊毛郡阿月村、熊毛郡伊保庄村.
表裡
出典
返思者，典出《一九八四》. 喬治·奧威爾所著. 言大洋國事，欲簡造新語，以愚黔首. 新語之作，去其陰，粹其陽. 有慾言「惡」者，惟言「無善」，以其無「惡」一字故. 聞者不辨，而為所制；言者不思，亦為所愚. 慾得之于心，惟返思.
柳井市
地理
南介瀨戶內海望大島郡周防大島町. 南伴熊毛郡上關町，西臨熊毛郡平生町、同郡田布施町、光市，北接岩國市.
表裡
用例
多見諸白話，而文言鮮聞.
連結
分類:語言
柳井市
它典
分類:中國地方區劃‎
張角
張角，鉅鹿人也. 家世不可攷，生年不詳，卒於漢靈帝中平元年. 《三國志通俗演義》曰，張角因入山採藥，遇一老人，碧眼童顏，手執藜杖，喚角至一洞中，以天書三卷授之，曰：「此名太平要術. 汝得之，當代天宣化，普救世人. 若萌異心，必獲惡報. 」角拜問姓名. 老人曰：「吾乃南華老仙也. 」言訖，化陣清風而去. 角得此書，曉夜功習，能呼風喚雨，號為「太平道人」.
中平元年正月內，疫氣流行，張角散施符水，為人治病，自稱「大賢良師」. 角有徒弟五百餘人，雲游四方，皆能書符念咒. 次後徒眾日多，角乃立三十六方，大方萬餘人，小方六七千，各立渠帥，稱為將軍；號曰：「蒼天已死，黃天當立；歲在甲子，天下大吉. 」令人各以白土，書「甲子」二字於家中大門上. 青、幽、徐、冀、荊、揚、兗、豫八州之人，皆供奉大賢良師之名.
中平元年春二月，張角自稱「黃天」、張寶自稱「地公將軍」、張梁自稱「人公將軍」，其部帥有三十六方，皆著黃巾，同日反叛. 盧植破黃巾，圍張角於廣宗（今河北威縣）；後中郎將董卓征伐張角，久攻不克.
中平元年十月，張角先死，角弟張梁戰死於廣宗. 皇甫嵩又破黃巾於下曲陽，斬寶，黃巾之亂遂稍平，乃戮張角其尸. 大亂雖平，漢庭威卻不夕，靈帝未整頹勢，繼安樂. 而諸郡亂世未靜，世族多強兵，割據之勢成焉.
齊丁公
齊丁公，太公子也. 太公卒，嗣立為齊侯.
成王崩，迎康王於南門外. 與衛康伯、晉侯燮、魯公伯禽、楚君熊繹共事康王.
丁公元子季子，讓國予弟得，食崔邑，遂為崔氏祖.
藏學
藏學，亦稱西藏學，研藏族之學也. 蓋習其史、地、教、言、政、俗之事.
藏學郛之作，始於十八世紀初. 而西藏考本始，則希臘史地碩師希羅多德及托勒密，已有西藏地理及方位之言. 十三世紀間，泰西傳教士柏朗·嘉賓、威廉·魯布盧，其書記有西藏諸事. 降至十四世紀間，意旅行家奧多里科·波代諾內、馬可·波羅抵中國，於遊記中記有西藏之宗教、風俗. 而究藏傳佛教本始，則十七世紀初之耶穌會葡萄牙傳教士安東尼·安德拉德，彼於一六二六年越喜馬拉雅山，抵西藏西部之古格，於阿里西南部之扎布讓初立教堂，宣講基督教義，始究藏傳佛教. 一六三一年，西藏西部之拉達克王治世間，盡夷異教，安德拉德由是被逐. 迨至十八世紀初，耶穌會意大利傳教士伊波利托·傑西德里，抵西藏之拉薩，入寺院，習藏族之文、史、教、言、風俗，凡五年. 後返國，專事著述，成藏史四卷，由是奉為泰西藏學家第一人，西藏亦廣為泰西人知也. 然安氏之著，諸多誤漏. 時藏族之究不為專學，僅散見於泰西人各家之著述焉. 藏學初為專學，世謂始於匈牙利之東方語言學家克勒什·喬瑪. 一八二〇年，喬氏抵西藏西部之拉達克，入扎斯卡之贊格拉寺院，苦習藏文，撰成英藏詞典. 則自有此書，而後世知藏學為專科之學. 一八三一年，喬氏居印度之加爾各答間，又編成藏文語法及詞典諸書，學林由是推為藏學之開山也. 一八四二年，法人菲利普·孚考克斯，首創泰西藏族研究會. 此時荷蘭人雅各布·施密特，又於俄之聖彼得堡開啟藏族之究帷幕，藏學由是廣為泰西人知之.
迨至二十世紀間，英有查爾斯·貝爾爵士、威廉·弗雷德里克、A.斯坦因，意有朱塞佩·圖齊、盧西亞諾·伯戴克，法有P.伯希和、大衛•妮爾、雅克·巴考、羅爾夫·斯坦恩，德有H.霍夫曼，美有葛瑞·塔特尔、梅爾文·戈爾斯坦、杰弗裡·霍布金斯、羅伯特·巴尼特、馬修·卡普斯坦、埃利奧特·斯珀林、威廉·羅克崔爾、黛博拉•塞爾特、亞歷克斯·麥凱、杰弗裡·薩穆埃爾、大衛·傑瑪諾、傑尼特·嘉措，荷有范德康，俄有伊利亞·托爾斯泰、布魯克·多蘭、托馬斯父子，比有魏查理，奧有內貝斯基·沃捷科維茨、厄恩斯特·斯坦因凱爾勒、赫爾穆特·卡熱薩、霍斯特·拉斯克、庫爾特·托佩爾、赫爾穆特·陶切爾、黛博拉·塞爾特、鞏塔姆·哈佐特、戴姆伯格、查爾斯·然波，日有河口慧海、寺本婉雅、多田等觀、佐藤長、山口瑞鳳、青木文教、川喜田二郎、高山龍三、中根千枝、立川武藏、白館戒雲、福田洋一、奥山直司，皆藏學專家，斐然述作，名高一時，藏學由是中興. 至於西藏本土之藏學，近百年來，代有專家，致力甚深，各著其書，倍為可觀.
顧二百年以來，藏學專科，川增潮長，是以列國各有其專研，綿延不斷，充棟之書，數數增多，與時偕極.
據
中國藏學網
[[Category:群]]
格魯吉亞
格魯吉亞者，西亞一國也，都第比利斯. 北靠俄羅斯,南靠伊朗，東接阿塞拜疆，東臨土耳其. 地方圓六萬九千七百平方公里，民有三百七十餘萬. 多奉基督教. 臺灣稱之喬治亞，日本稱之具琉耳.
憶江南
憶江南，詞牌也. 或曰謝秋娘、江南好、望江南、春去也、夢江南、夢江口、望江梅、安陽好、夢仙遊、不虛聲、望蓬萊、歸塞北等.
韻
注：平乃平聲，仄乃仄聲，平乃本平亦可仄，仄乃本仄亦可平. 粗字者，韻腳也.
正體
平平仄，平仄仄平平. 仄仄平平平仄仄，平平平仄仄平平. 平仄仄平平.
變體一
此變體乃正體雙疊也.
變體二
仄仄平平平仄仄. 仄仄平平，仄平平仄. 仄平平仄仄平平. 仄平平仄仄平平.
平平平仄平平仄. 仄仄平平，仄仄平平仄. 平平平仄仄平平. 平平仄仄仄平平.
北亞
北亞，亞洲極北也，又稱西伯利亞，地處烏拉爾山以東、北冰洋以南、哈薩克斯坦、中國、蒙古以北、太平洋以西. 地方圓一千三百萬平方公里，民有四千余萬. 屬俄羅斯，產石油,天然氣.
宰相
宰相者，百官之首也. 宰者主也，相者禮官也，近君者也. 宰相連稱，始見於《韓非子·顯學篇》：「故明主之吏，宰相必起於州部，猛將必發於卒伍. 」歷代相職多別號，遂以宰相為統稱.
中書令
中書令長中書省. 中國、越南有之. 簡稱中令、令公. 隋謂内史令，其時中書省謂內書省.
宰相
釋名
宰、相二號也. 宰出古祭儀，宰牲以祭者也，遂為祭主. 殷周取主義，用為官號. 太宰執國、邑宰主邑. 相本禮官也，主諸禮司儀，近君者也，故戰國以降，為百官之長. 《韓非子》乃連稱以指能臣. 後人則用為相職統稱，以歷代相號多變故也.
沿革
宰相為治官之首、百官之長，天下庶政，皆入其門，天子多憚之. 故自秦皇定制，迄明祖廢相，宰臣之位，常有變焉. 或虛其職、或分其權，旨在稍奪其事，以免專任干位也.
中書令
越南，自前黎朝效宋設中書省，其長官亦稱中書令. 李朝、陳朝、後黎朝沿用，阮朝廢之.
宰相
沿革
初，秦定制，以丞相為百官首，秩萬石，取丞字副貳義，為天子之副也；漢初因之，唯更號相國，後亦復舊名，時分置左右. 丞相以御史大夫為副，相寺有十三曹，理天下庶政. 元朔間，始置大將軍，與尚書決事宮中，丞相不得預，奉命執政而已，後改大司徒. 東漢初去大字，相事歸尚書臺. 魏晉復丞相號，別於司徒之上，非尋常人臣之職也.
中書令
兼查
分類:中書省
宰相
沿革
丞相失權，宰職以中書、侍中、尚書分領. 中書者，中尚書也. 始秦皇定制，以尚書為少府之屬，掌圖書章奏. 大將軍置，事決內廷，尚書權日重. 復以宦者便於禁中，置中書謁者令，後魏郡王氏諸公掌權，罷中書. 建武間，改尚書為尚書令，分置六曹，事權至重. 其後戚宦繼起，尚書復為奉命之職. 侍中為加銜，以便出入禁中也. 南北朝間，真相因時而變，或以中書、或以侍中、或以尚書. 北周託古改制，置天官冢宰為相，下置六官. 隋因周制稍改，置三省六部，為唐宋式.
隋唐之制，以周制為基. 宰職分屬三省，取漢魏間相權之職為名：中書省置中書令，主草詔；門下省置侍中，主封駁；尚書省置尚書令，主六部. 三省之長皆為宰相，議政於政事堂. 中書草詔，交門下復審，復交天子畫敕而成詔，尚書奉行之. 後以唐太宗嘗任尚書令，不復授人，改以左右僕射為長；唐高宗惡中書令、侍中品位高，亦不輕授，改以二省侍郎為長. 乃以百官加同平章事等銜為宰相，加參知政事銜入政事堂. 唐宰臣名目最多，蓋以差遣初興，而不離平章銜也，卒無加銜者非真相也. 宋因之，以同中書門下平章事、參知政事為正副相. 元豐改制，盡廢差遣，以尚書左右僕射各兼中書、門下侍郎為宰相. 建炎間復加平章銜，併中書門下為一，以合宋初舊制. 乾道間廢中書令、侍中、尚書令，定左右丞相為宰臣，迄於宋末.
遼制分南北院，因唐宋置樞密院，下置宰相府，皆分南北. 北院主兵事、南院主銓選丁賦. 復置行營，以合契丹行國舊俗也. 金初因之，後改行宋制，專用尚書一省，以左右丞相及平章為宰臣. 元因之，專用中書省，置左右丞相以統百官. 明初因用之，洪武十三年，以胡惟庸案廢中書省，六部直達天子. 自此宰臣廢. 其後明內閣置首輔，有類宰相者，而終無宰相之名也.
外國
日本嘗學隋制，置二官八省，別立唐名以為雅稱. 宰相為參議唐名也，惟此官為令外制，無定員，非如華制之隆也.
阿拉伯諸國以大維齊爾為君王之副，亦多以宰相字譯之.
今君主立憲制諸國，閣揆以首相為譯，亦唐政事堂語也.
周南市
周南市處日本山口縣.
沿革
平成十五年，德山市、新南陽市、熊毛郡熊毛町、都濃郡鹿野町合，而爲周南市. 而都濃郡廢.
地理
南臨周防灘，西望防府市、山口市，北接島根縣鹿足郡吉賀町，東靠岩國市，南伴光市、下松市.
它典
分類:中國地方區劃‎
資本論
《資本論》者，馬克思之著作也. 實為近世經濟學中開一新紀元，根本上糾正從前之錯誤不少，於一八六七年發行，乃繼續並擴張一八五九年所著之《經濟學評》而作.
董衡
董衡者，其人有二.
資本論
馬氏之原意，本欲發布一完全之經濟學，內容分為三大部，不幸僅發行一部On the Process of capital Production 即病不能起. 其所以遲遲之原因，實由於隨作隨改，力求完備. 其第二部本已脫稿，第三部亦正在進行. 一述資本之周轉（Circulation of Canital），一紀各種方法之形式，及學理變遷之歷史（The forms of the Entire Pr Process and the History of Theory）. 對於已刊行第一部，聞馬氏尚擬有三版之更改，此皆馬氏所不及手校，留待昂格思為之刊行者也.
美儒伊利以為《資本論》一書，實不愧為社會民主黨之聖經. 以健全之學理，護持其平生之主義，在經濟學界中，實為一最有勢力之著作. 知之者雖多，而能讀之者少. 其所以難讀之原因，乃由於談理太深，非專心研究者，莫能窺其奧妙也. 赫得堡大學教授克奈（Knies）則以為馬氏之著作，在當時德意誌經濟學中，實無其匹. 其思想之堅銳. 誠為一般經濟學家所不能及. 《資本論》一書，實予研究社會主義及經濟學者一最好之資料.
引據
分類:書籍
鮨
鮨者，和食也，宛字曰壽司. 以醋浸飯，或和魚肉蔬菜而食之. 類多矣. 壽司之料，或生或烹，故或有海獸胃線蟲於間，食則病矣. 依歐盟之律，速凍生魚於零下二十度，經一晝夜，則蟲死滅，生魚可食也.
傳說之下
《傳說之下》，電玩也，美國之福克斯託比製. 其風以復古見稱，一類昔日八位元諸作. 遊戲之大部，皆福氏之獨力. 惟有數圖，付他人畫之. 或謂遊戲受地球冒險系列、馬力歐與路易吉系列、東方計劃、英國喜劇憨豆先生之啓.
其事
初，天下人類與怪物共存. 然人類以怪物非我族類，引戰于怪物. 怪物終爲人類所敗，人類逐怪物于伊伯特山巨洞內，并以封印之術囚怪物于其中. 某年月日，有稚子登伊伯特山，墜于山頂巨洞，然不死. 遂前行，遇一能言之花. 花自謂小花，欲贈「友誼顆粒」，實陰欲奪其魂，終以花瓣紛飛，圍而殺之. 忽有火球，擊飛小花. 又有羊怪，自言其爲遺蹟看守托麗爾也. 托麗爾恐稚子形單影隻，易處危難，故細述遊戲法則. 托麗爾欲留人類，恐其爲地底之王艾斯格爾所殺.
鮨
類別
鮨有多種，今之謂鮨者，江戶前鮨也. 復有卷鮨、稻荷鮨、熟鮨、押鮨諸類，各相差異.
傳說之下
其事
人類終離托麗爾而尋王之城. 唯王之城有出地底之徑，爲障所阻. 人類遇諸怪物于其途. 如骷髏杉斯及帕派瑞斯、皇家衛隊長安黛因、皇家科學家艾菲斯、艾菲斯所制機器人電視主持人鎂塔頓. 人類終於王之城新居再見杉斯. 杉斯自言其審人類之等級及經驗值并釋其意.
屠殺線者，乃戲者操縱稚子盡戮所遇怪物并得至多經驗值也. 方稚子近王之城，杉斯阻之，然終爲其所殺. 稚子近王，王未及反應而見殺. 小花現，擊王魂，求不死，而終不得. 又一稚子現，自言其名爲，因戲者之功而得極力，邀之共毀宇宙. 然無論戲者允否，悉終而殺主角，毀宇宙.
分類:電腦遊戲
岐阜市
岐阜市屬日本岐阜縣. 縣府在焉.
沿革
明治廿二年，立市. 卅六年，倂稻葉郡上加納村.
昭和六年，倂稻葉郡：本莊村、日野村. 七年，倂稻葉郡長良村. 九年，倂稻葉郡島村. 十年，倂稻葉郡：三里村、鷺山村. 十五年，倂稻葉郡：加納町、則武村、南長森村、北長森村、木田村、常磐村. 廿四年，倂山縣郡岩野田村. 廿五年，倂稻葉郡：黑野村、方縣村、茜部村、鶉村、市橋村、岩村、本巢郡：七鄕村、西鄕村. 卅年，倂稻葉郡：鏡島村、厚見村. 卅三年，倂稻葉郡：日置江村、芥見村. 卅四年，倂本巢郡合渡村. 卅六年，倂山縣郡三輪村. 卅八年，倂本巢郡網代村.
平成十八年，倂羽島郡柳津町.
地理
山凡五：曰金華山、曰百百峰、曰鷺山、曰御望山、曰權現山.
河凡十一：曰長良川、曰武儀川、曰津保川、曰伊自良川、曰鳥羽川、曰板屋川、曰荒田川、曰論田川、曰大江川、曰境川、曰天王川.
東臨關市，南至各務原市、羽島郡岐南町、羽島郡笠松町、羽島市，西伴大垣市、瑞穗市、本巢郡北方町、本巢市，北接山縣市.
它典
分類:中部地方區劃
二
二者，整數也. 其前接者為一，後續者為三. 嘗可書弍，今可書貳.
傅燮
傅燮，字南容，本字幼起，慕南容三復白珪，乃易字焉. 身長八尺，有威容. 北地靈州（今寧夏吳忠市境內）人也. 生年不詳，卒於漢靈帝中平四年.
二度為官
中平四年，漢靈帝拜傅燮為「議郎」，乃朝廷重臣. 中官不容燮，後遭趙忠等之誣陷，派道漢陽郡（今甘肅甘谷縣）為太守. 漢武帝时，設河西四郡，羌人纷纷內遷，漢陽郡有羌人之聚居地. 因漢靈帝之腐，引羌人反，燮体恤羌人，取松之策，亡之羌人「拜謝燮之恩」，纷纷歸附漢朝. 爾後，燮續「廣開屯田，列置四十餘营」，羌人之亂遂平.
西羌造反
會西羌反，邊章、韓遂作亂隴右，徵發天下，役賦無已. 司徒崔烈以為宜弃涼州. 詔會公卿百官，崔烈堅執先議. 傅燮厲言曰：「斬司徒(崔烈)，天下乃安. 」尚書郎楊贊奏傅燮廷辱大臣. 帝以問傅燮. 傅燮對曰：「昔冒頓至逆也，樊噲為上將，願得十萬眾橫行匈奴中，憤激思奮，未失人臣之節，顧計當從與不耳，季布猶曰『樊噲可斬也』. 今涼州天下要衝，國家藩衛. 高祖初興，使酈商別定隴右；世宗拓境，列置四郡，議者以為斷匈奴右臂. 結烏孫，起敦煌、酒泉、張掖，以（高）〔鬲〕婼羌，裂匈奴之右臂. 」
今牧御失和，使一州叛逆，海內為之騷動，陛下臥不安寢. 崔烈為宰相，不念為國思所以弭之之策，乃欲割弃一方萬里之土，臣竊惑之. 若使左衽之虜得居此地，士勁甲堅，因以為亂，此天下之至慮，社稷之深憂也. 若烈不知之，是極蔽也；知而故言，是不忠也. 」帝從傅燮議. 由是朝廷重其方格，每公卿有缺，為眾議所歸.
頃之，趙忠為車騎將軍，詔忠論討黃巾之功，執金吾甄舉等謂趙忠曰：「傅燮前在東軍，有功不侯，故天下失望. 今將軍親當重任，宜進賢理屈，以副眾心. 」趙忠納其言，遣弟城門校尉延致殷勤. 延謂傅燮曰：「傅燮少荅我常侍，萬戶侯不足得也. 」傅燮正色拒之曰：「遇與不遇，命也；有功不論，時也. 傅燮豈求私賞哉！」趙忠愈懷恨，然憚其名，不敢害. 權貴亦多疾之，是以不得留，出為漢陽太守.
初，郡將范津明知人，舉傅燮孝廉. 及津為漢陽，與傅燮交代，合符而去，鄉邦榮之. 津字文淵，南陽人. 傅燮善卹人，叛羌懷其恩化，並來降附，乃廣開屯田，列置四十餘營.
時刺史耿鄙委任治中程球，程球為通姦利，士人怨之. 中平四年，耿鄙率六郡兵討金城賊王國、韓遂等. 傅燮知耿鄙失眾，必敗，諫曰：「使君統政日淺，人未知教. 孔子曰：『不教人戰，是謂弃之. 』今率不習之人，越大隴之阻，將十舉十危，而賊聞大軍將至，必萬人一心. 邊兵多勇，其鋒難當，而新合之眾，上下未和，萬一內變，雖悔無及. 不若息軍養德，明賞必罰. 賊得寬挺，必謂我怯，羣惡爭埶，其離可必. 然後率已教之人，討已離之賊，其功可坐而待也. 今不為萬全之福，而就必危之禍，竊為使君不取. 」耿鄙不從. 行至狄道，果有反者，先殺程球，次害耿鄙，賊遂進圍漢陽. 城中兵少粮盡，傅燮猶固守.
影母
影母（中古拼音：qiengx），中古漢音聲母也，喉音，全清. 後接韻母，四等皆可接.
擬音
今音幾作零聲母，但可擬音/ʔ/.
古今音變
影母去，影喻合流.
無論吳漢，皆讀あ行.
影入喻.
影入喻. 間有殊音.
古今對照（一欄例字，二欄切韻，三欄官話，四欄粵語，五欄吳語，六欄日語，七欄韓語，八欄越南語）
金融學
金融學，謂資金融通管理之學也. 為計學之一枝. 資金之預算，財物之耗用，泉幣之生息，款項之籌募，風險之度測，母財之定價，投資之生財，總凡金錢計算之事，皆金融學之所涵.
夫金融一詞，本自英文Finance譯出，然是英詞尚有異譯，或謂財政，財務，融資等. 由是則華英二詞，其義有歧. 西方學界多謂Finance之用有二，一曰籌資理財，二曰投資定價，涉治商，證券，錢用，生財，禦損諸事，其說務微. 中國多以貨幣銀行學及國際金融為要，言銀行收支，平準市場，製幣鑄金，政府財計，萬國互易，結算匯兌之事，其說在宏. 故學人折衷兩見，分別二說，謂微觀金融，宏觀金融二學. 微觀金融學為西人所習見之Finance者，而宏觀金融學則多言國人所習用之貨幣銀行，除此，亦掩括微觀之涉宏泛者.
周慎靚王
周顯王四十八年，顯王崩，子慎靚王定立. 慎靚王立六年，崩.
周顯王
周烈王十年，烈王崩，弟扁立，是為顯王. 四十八年，顯王崩.
山陽小野田市
山陽小野田市處日本山口縣.
沿革
平成十七年，小野田市、厚狹郡山陽町合，而爲山陽小野田市. 而厚狹郡廢.
它典
分類:中國地方區劃‎
刁慶湘
刁慶湘字信德，生於廣東興寧縣. 初得學於檀香山，卒業於上海聖約翰大學，獲醫學士學位.
光緖三十四年，任上海同仁醫院醫生.
宣統二年，任南非洲特蘭斯瓦爾某醫院主任醫生.
民國元年，以半官費遊美，入本薛文尼大學，習醫學.
二年，得醫學博士學位，任本薛文尼中國學學會會長.
撰近世醫學之急需，公衆衛生敎育等文，載於醫學雜誌.
五年，任上海同仁醫院主任醫生.
十一年，任中華醫學會會長.
三十五年，任上海聖約翰大學校長.
引據
分類:民國醫者列傳
丁松筠
丁松筠，一九四二年十二月二日生於美國加州聖地牙哥. 少歲立意獻身天主教耶穌會，獲美國華盛頓州肯沙噶大學碩士學位，旋奉派渡海赴臺.
嗣以「傑瑞叔叔」從事電視英語教學，默化潛移，曲盡其妙，引領兒童學習，一時流爲風潮. 方其時也，籌製「大地之孩」、「尋找祖靈地」等節目，眷注臺灣原住民族信仰祭儀，記錄臺灣當地文化.
又爲集會，若「燃燒生命－點亮世界」、「生命之淨化與成長」等，悉力巡迴講演，推展人文關懷. 亦眷注青少年議題，期正世俗風氣.
曾以報導泰北難民《殺戮戰場之邊緣》、偉大傳教士《追憶沙勿略》影像，分獲金馬獎最佳紀錄片暨亞太影展最佳短片、國際多媒體協會銅牌獎等. 復於民國百有四年獲中華民國內政部績優外籍宗教人士表揚暨百有六年歸化民國國籍清譽.
民國百有六年五月三十一日卒，年七十五.
民國政府，明令褒揚，松筠敏練慈愷，雋秀曠達. 綜其一生，奉獻臺灣社會五十載，協濟弱勢公益半世紀，懋績卓行，弘聲遐舉；馨德大愛，蓬島揚庥.
據
分類:加利福尼亞州列傳
蠃魚
蠃魚者，乃古譚之異獸也，據《山海經》所載：「蠃魚，魚身而鳥翼，音如鴛鴦，見則其邑大水」.
分類:中華古譚之生物
中津川市
中津川市屬日本岐阜縣.
沿革
昭和廿七年，惠那郡中津川町爲中津川市. 廿九年，倂惠那郡坂本村. 卅一年，倂惠那郡落合村. 卅二年，倂惠那郡阿木村. 卅三年，倂長野縣西筑摩郡神坂村. 卅三年，割市之一部於惠那郡福岡町.
平成十七年，倂惠那郡：坂下町、川上村、加子母村、付知町、福岡町、蛭川村、長野縣木曾郡山口村. 而惠那郡廢.
地理
東靠長野縣木曾郡王瀧村、同縣同郡大桑村、同縣同郡南木曾町、同縣下伊那郡阿智村，南臨長野縣下伊那郡平谷村、惠那市，西伴加茂郡白川町、同郡東白川村、下呂市.
它典
分類:中部地方區劃
酸與
酸與，乃古譚之異獸也，據《山海經》所載：「有鳥焉，其狀如蛇，而四翼、六目、三足，名曰酸與. 其鳴自叫，見則其邑有恐. 」
分類:中華古譚之生物
后羿 (帝堯)
縮圖|右|后羿射日 后羿，本謂羿、大羿、司羿，五帝時人也. 帝堯之射師，嫦娥之夫.
傳
羿年方五歲，為父母棄於林中. 其善射，後為射師. 為帝堯封於商，羿嘗助堯下九日，匡扶黎民. 人尊之曰羿、大羿.
宗族
妻：嫦娥，一作姮娥
引據
分類:先三代列傳 分類:華夏神話
后羿 (夏)
后羿，又號夷羿、羿，后為夏主尊號，夏東夷有窮氏之君. 初，夏后啟崩，子太康立，沉於遊獵，旬月未歸，羿乃奪其國，立太康之弟仲康為君. 及夏后仲康崩，其子相立. 尋，羿逐相，自立為君，遂為夏后氏之主，後為臣寒浞所弒.
引據
分類:夏本紀
電視
以電波受映像，然後人得觀之，是器也者，電視也. 西曆一九二九年，英國廣播社俶試其放送.
云母
云母（中古拼音：yon），中古漢音聲母也，喉音，次濁. 云母僅三等，後世入喻，稱之喻三.
擬音
云母爲喻三，故爲零聲母，喻三歸匣，早期漢音擬匣母/ɦi/.
古今音變
幾爲零聲母，閩語少數白讀轉曉.
無論吳漢，皆讀あ行.
謝惠連
謝惠連，陳郡謝氏廬陵文靖公安之末弟鐵之曾孫，康樂縣侯靈運族弟，父方明. 本陽夏人，居會稽山陰. 史載其自幼聰慧，未弱冠而能屬文. 初，惠連與靈運同游，而名不及. 性輕薄，不為父方明所知. 靈運或欲作文章，苦不得妍句，竟日不就，惠連方至，立得嘉句. 嘗謂此等皆非己所出，蓋有惠連神助也. 辟主簿，不就. 為彭城王義康法曹參軍，元嘉十年卒，年三十七. 惠連有文名. 復有集存世，佚. 昭明文選錄惠連所著賦，詩數篇. 中尤以《雪賦》稱. 無子. 李白《春夜宴桃李園序》云羣季俊秀，皆為惠連.
喻母
喻母（中古拼音：jyoh），中古漢音聲母也，喉音，次濁. 喻母僅三四等，喻三者，云母也，自匣出，喻四者，以母也，自定出.
云母
古今音變
轉奉，餘者轉曉，平聲派陰，仄聲派陽.
古今對照（一欄例字，二欄切韻，三欄官話，四欄粵語，五欄吳語，六欄日語，七欄韓語，八欄越南語）
城濮之戰
二十年，敗軍于，會諸侯于，始霸.
教民
十六年，返國即位，是為，始教其民. 以是政平民阜，財用不匱.
二年，欲用之. 曰：「民未知義，未安其居. 」於是乎出定，入務利民，民懷生矣. 將用之，曰：「民未知信，未宣其用. 」於是乎伐以示之信. 民易資者，不求豐焉，明徵其辭. 公曰：「可矣乎？」曰：「民未知禮，未生其共. 」於是乎大蒐以示之禮. 作執秩以正其官，民聽不惑.
圍
將圍，使治兵於，終朝而畢，不戮一人. 復治兵於，終日而畢，鞭七人，貫三人耳. 國老皆賀，飲之酒. 尚幼，後至，不賀. 問之，對曰：「不知所賀. 子之傳政於，曰：『以靖國也. 』靖諸內而敗諸外，所獲幾何？之敗，子之舉也，舉以敗國，將何賀焉？剛而無禮，不可以治民，過三百乘，其不能以入矣. 苟入而賀，何後之有？」
十九年冬，、、、、圍， 如告急. 初，為君，亡於外，過，禮之，贈以馬二十乘，以是有恩於也.
曰：「報施救患，取威定霸，於是乎在矣. 」曰：「始得，而新昏於，若伐、，必救之，則、免矣. 」於是乎蒐于，作三軍，謀元帥. 使將中軍，佐之；將上軍，佐之；將下軍，佐之. 御戎，為右.
晉伐
二十年春，自南濟而侵，伐. 初，於難，過，有、之虞，不禮焉. 去，過，亦不禮焉，浴，薄而觀其駢脅.
正月戊申，取. 初，於難，過，乞食於野人，野人與之塊. 曰：「土者，有土也，君其拜受之. 十有二年，必獲此土. 」
二月，卒. 將中軍，佐下軍. 、盟于. 請盟，人弗許. 人救，不卒.
三月，軍圍，門焉，多死，遂紿人曰：「稱舍於墓. 」師遷焉，人兇懼，為其所得尸棺而出之，因而攻之，丙午，入.
圍，復告急. 之君嘗有德於，患之，曰：「人告急，舍之，則絕；告，不許. 我欲戰矣，、未可，若之何？」曰：「使舍我而賂、，藉之告. 我執君而分、之田以賜人. 愛、，必不許也. 喜賂怒頑，能無戰乎？」公說而從之.
引兵歸 ，入居于，使去，使去. 曰：「王遇至厚，今知急、而故伐之，是輕王. 」 王曰：「在外十九年矣，而果得. 險阻艱難，備嘗之矣！民之情偽，盡知之矣！天假之年，而除其害，天之所置，其可廢乎！曰：『允當則歸. 』又曰：『知難而退. 』又曰：『有德不可敵. 』此三志者，之謂矣！」固請戰，曰：「非敢必有功也，願以間執讒慝之口. 」王怒，少與之師，唯西廣、東宮與之六卒實從之.
使告於師，曰：「請復而封，臣亦釋之圍. 」曰：「無禮哉！君取一，臣取二，不可失矣. 」曰：「子與之. 定人之謂禮，一言而定三國，我一言而亡之，我則無禮，何以戰乎？不許言，是棄也. 救而棄之，謂諸侯何？有三施，我有三怨. 怨讎已多，將何以戰？不如私許復、以攜之，以怒，既戰而後圖之. 」公說，乃拘於衛，且私許復、. 、告絕於.
怒，從師 于. 初，於難，及，饗之，曰：「公子若反，則何以報不穀？」對曰：「若以君之靈，得反，、治兵，遇於，其辟君三舍. 若不獲命，其左執鞭弭，右屬櫜鞬，以與君周旋. 」請殺之，王不可.
及軍至，師退三舍. 軍吏曰：「爲何退？」曰：「昔在，約退三舍，可倍乎！」 曰：「師直為壯，曲為老，豈在久乎？微之惠不及此，退三舍辟之，所以報也. 背惠食言，以亢其讎，我曲直，其眾素飽，不可謂老. 我退而還，我將何求？若其不還，君退臣犯，曲在彼矣. 」 退三舍避楚. 眾欲止，不可，至于.
戰于
夏，四月，戊辰，、、、、次于. 師背而舍，患之，聽輿人之誦，曰：「原田每每，舍其舊而新是謀. 」公疑焉. 曰：「戰也！戰而捷，必得諸侯. 若其不捷，表裏山河，必無害也. 」公曰：「若惠何？」欒貞子曰：「陽諸姬，實盡之. 思小惠而忘大恥，不如戰也. 」
夢與搏，伏己而盬其腦，是以懼. 曰：「吉！我得天，伏其罪，吾且柔之矣. 」使請戰，曰：「請與君之士戲，君馮軾而觀之，與寓目焉. 」使對曰：「寡君聞命矣. 之惠，未之敢忘，是以在此. 為大夫退，其敢當君乎？既不獲命矣，敢煩大夫謂二三子：『戒爾車乘，敬爾君事，詰朝將見. 』」
車七百乘，韅、靷、鞅、靽. 登之虛以觀師，曰：「少長有禮，其可用也！」遂伐其木以益其兵. 己巳，師陳于北，以下軍之佐當、. 以之六卒將中軍．曰：「今日必無矣！」將左，將右. 蒙馬以虎皮，先犯、. 、奔，右師潰. 設二旆而退之. 使輿曳柴而偽遁，師馳之. 、以中軍公族橫擊之. 、以上軍夾攻，左師潰. 敗績. 收其卒而止，故不敗.
師三日館穀，及癸酉而還. 甲午，至于，作王宮于.
五月丁未，獻俘于王，駟介百乘，徒兵千. 已酉，王享醴，命為侯伯，賜之大輅之服，戎輅之服，彤弓一，彤矢百，玈弓矢千，秬鬯一卣，虎賁三百人. 癸丑，、、、、、、、會盟于，如會.
初，自為瓊弁玉纓，未之服也. 先戰，夢河神謂己曰：「畀余，余賜女之麋. 」弗致也. 與使諫，弗聽. 曰：「死而利國，猶或為之，況瓊玉乎？是糞土也，而可以濟師，將何愛焉？」弗聽. 出告二子曰：「非神敗令尹，令尹其不勤民，實自敗也！」既敗，王使謂之曰：「大夫若入，其若之老何？」、曰：「將死，二臣止之曰：『君其將以為戮. 』」及而死.
國際工人聯合會
國際工人聯合會者，肇於一八六四年，略稱第一國際. 所宗者，蓋匯萬國勞工之意，銜萬國勞工之利，排解萬國勞動之困也. 自馬氏入，社會主義納為章旨. 依章法，馬克思但秘書耳，然位實居要.
城濮之戰
戰于
焚軍，火數日不息，嘆. 左右曰：「勝而君猶憂，何？」曰：「吾聞能戰勝安者唯聖人，是以懼. 且猶在，庸可喜乎！」及聞自殺，喜，曰：「我撃其外，誅其内，内外相應. 莫余毒也已！實為令尹，奉己而已，不在民矣！」
國際工人聯合會
一八六六年，於尼李窪擬定宣言，昭告於世，所宗者，科學社會主義是也. 觕其所言，其究勞工受抑之真因者，蓋無以主殖貨之權也.
城濮之戰
評
曰，君子謂於是役也能以德攻. 批曰：以文德教民，而後用之. 之反國也，勠力教民，韜光養晦，政平民阜，財用不匱.
國際工人聯合會
以此言之，其欲所成者，惟勞工之解放也. 顧「解放」者，歧意甚也，萬國勞工，各有異見. 列如英國社會黨之所見者，蓋甚殊異於巴枯寧所宗之無政府黨也. 然維未決之事故，萬國勞工咸無異言也.
一八七二年，海牙會議即召，蓋二者所宗甚異，故析為二黨，一黨蓋馬氏所言「政權歸於一」，銜「集中民主社會黨」；其二蓋巴枯寧所帥，聲絕「政權歸一」，然其甚相合於「共產主義」也.
城濮之戰
評
夫，上下一心，臣盡心而謀劃，君從眾而廣謀，是勝之因也. 觀乎，與有隙，王欲退兵而不從，君臣離心，烏乎不敗？
國際工人聯合會
若夫共產主義，蓋以革命而立勞工之「國」而進殖力，其後「國」終消滅，不復為構造焉；然巴枯寧所宗者，蓋以徑直之革命而誅鋤「國」之實體，以勞工自治、工約為聯而代之，終焉階級社會消亡焉.
維此故，合會機關徙址紐約.
城濮之戰
評
于是役也，軍避之鋒芒，先敗、，後以詐攻左軍. 之中軍則不戰而敗矣.
據
分類:周紀事
土螻
土螻者，乃古譚之異獸焉，據《山海經》所載，其狀如羊而四角，是食人. 居於西南四百里，曰昆侖之丘，是實惟帝之下都，神陸吾司之.
分類:中華古譚之生物
玉龍雪山
山之麓，世為納西人聚居地也，迨至清季，漢人始入居焉. 鄉人奉山為神，名與哈巴雪山齊.
其顶，終年冰雪覆蓋，又多為石灰巖，性虛，冰鎬之屬不得入楔以承其力，故訖今無人臨其頂也. 近世或藉纜車達其近所，更修棧道以進，然亦止乎四千六百八十米焉.
鐘山書院
鐘山書院，始建於清，雍正二年初置，兩江總督查弼納創建之，以江寧府東郊鐘山為名. 後停辦，道光九年重建. 一八五三年，太平天國陷城後毀. 一八六四年，清兵復南京，兩江總督曾國藩重建.
光緒二十八年，書院廢，改學舍，易為江南高等學堂. 其後又改為江蘇省立第四師範學校. 近又改為南京中學.
考
分類:書院
䍺
250px|center|䍺
䍺，乃古譚之異獸也，據《山海經》所載，其狀如羊而無口，不可殺也，居於東四百里，曰洵山，其陽多金，其陰多玉.
分類:中華古譚之生物
瀨戶內市
沿革
平成十六年，邑久郡：邑久町、牛窓町、長船町合，而爲瀨戶內市. 而邑久郡廢.
地理
西至岡山市，東接備前市.
它典
分類:中國地方區劃‎
漢語詞典一覽
生民以來，言語各異. 故脩字林，以備查攷. 漢語之字書詞典，不爲不蕃，悉列於左.
雙語
分類:漢語
總社市
總社市處日本岡山縣.
沿革
昭和廿九年，吉備郡：總社町、新本村、山田村、久代村、池田村、阿曾村、都窪郡常盤村合，而爲總社市. 四十七年，倂吉備郡昭和町.
地理
東臨岡山市，南伴倉敷市，西接小田郡矢掛町、井原市，北靠高梁市、加賀郡吉備中央町.
它典
分類:中國地方區劃‎
珠江
珠江，嶺南大江也. 合鬱、溱、循三水而成. 舊亦作粵江，以三水集於粵省之會，因名之. 珠江者，因海珠而名也. 今人以鬱水之盤江為宗，蓋溯源最遠也. 珠江長兩千四百公里許，為中華之第三，次於河水. 年徑流量三千四百億方，中華之次也，次於江水. 三水源流不同，故分述之.
西江之源，乃盤江、豚水. 二水出雲南霑益馬雄山，合於貴州望謨，稱都泥江. 今以盤江為正源. 都泥匯柳江於石龍三江口，稱黔水，再匯鬱江成潯江. 終合離水、臨賀水，為西江. 以上諸水，皆古之鬱水.
桂之南寧、柳州，粵之廣州、肇慶、惠州，咸伴水而生. 香港、澳門兩特區悉處珠江口.
立陶宛語
立陶宛語者，通行於立陶宛、偶見於美國. 屬印歐語系波羅的海族而所變於古之言甚少. 善其言者三百萬有奇.
姜齊太公
齊太公名尚，字牙. 本炎帝之裔，姜姓之後. 其先嘗掌四嶽，佐禹有功，舜|虞夏之際封於呂，乃姓呂氏. 紂時，居東海，嘗窮困，老，釣渭水之上，遇西伯. 與尚語，大悅，曰：「自吾先君太公曰『當有聖人適周，周以興』. 子真是邪？吾太公望子久矣. 」乃載尚歸，立為師，號太公望.
或曰嘗事紂，紂無道，去之. 周游無所遇，卒西歸西伯. 或曰尚隱士，西伯拘羑里，散宜生、閎夭招尚以救西伯. 尚曰：「吾聞西伯賢，又善養老，盍往焉. 」乃與二人求美女奇物獻於紂，以出西伯.
尚事周，為西伯陰謀傾商，多兵權奇計. 周之強，能受命稱王，伐崇、密須、犬戎，大作豐邑，卒有三分之下之二，多尚謀也.
文王崩，武王立，稱尚師尚父. 師之、尚之、父之也. 九年，欲修文王業，東伐觀諸侯集否. 師行，師尚父誓曰：「蒼兕蒼兕，總爾眾庶；與爾舟楫，後至者斬. 」乃至孟津，八百諸侯不期而會，皆曰伐紂. 武王以為未可，還，與師尚父作《泰誓》.
十一年，紂殺比干、囚箕子. 武王卜伐紂，不吉，風雨暴至，眾懼. 惟師尚父勸武王強之，遂行. 正月甲子誓於牧野，伐商. 紂師敗績，返登鹿臺，遂追斬之. 明日，立社告神紂罪，尚為牽牲. 周王業之成，亦多師尚父謀.
商既克，封師尚父於齊，都營丘. 東就國，宿行遲. 逆旅之人謂：「吾聞時難得而易失，客寢甚安，殆非就國者也. 」聞之，夜急行，黎明至. 萊夷來伐，以之周初王，邊遠未和，遂來與尚爭國.
太公至國，因俗簡禮，通工商，利魚鹽，民多歸齊. 五月報政周公. 周公問：「何疾也？」曰：「吾簡其君臣禮，從其俗為也. 」及後聞伯禽報政遲，乃歎曰：「嗚呼，魯後世其北面事齊矣！夫政不簡不易，民不有近；平易近民，民必歸之. 」三監之亂，淮夷叛周，使召康公命齊曰：「東至海，西至河，南至穆陵，北至無棣，五侯九伯，實得征之. 」齊由此得征伐，為大國.
卒，子丁公伋嗣. 《禮記》云太公五世葬周. 鄭玄曰：「太公受封，留為太師，死葬於周. 五世之後乃葬齊. 」如此則丁公布政，太公在周也.
務達海
務達海，襄敏貝子也. 清太祖努爾哈赤之侄，誠毅勇壯貝勒穆爾哈齊之子，隸滿洲鑲藍旗也. 太宗皇太極立，授牛錄章京. 崇德元年(一六三六年)，從睿親王多爾袞伐明，授鑲白旗滿洲梅勒額真也. 順治元年(一六四四年)，從定京，累進爵，自三等輔國將軍至貝子焉. 六年(一六四九年)，偕鎮國公屯齊、輔國公巴布泰代英親王阿濟格討叛將姜鑲. 八年(一六五一年)，攝都察院事也. 十一年(一六五四年)，從鄭親王世子濟度討鄭成功，中道疾作，召還之. 十二年(一六五五年)，卒，諡襄敏矣.
子托克托慧，孫揚福，重孫三官保.
攷
《清史稿·卷二一五·列傳第二·務達海傳》
寧波市鎮海區
鎮海，寧波轄區也，口二十二萬.
沿革
秦王贏政二十五年置會稽郡，立句章縣，因本地處句章縣治之東，故稱句章東境. 唐置望海鎮，五代吳越置望海縣，宋為定海，熙寧十年，劃鄞縣靈岩、泰邱、海晏三鄉歸定海，元豐元年，劃金塘隸昌國，清泉析為東西兩鄉，自此縣轄七鄉，定為上縣. 元時建置襲宋制. 明洪武二十年，昌國廢縣改衛，原昌國縣境統隸於定海縣，清改鎮海縣，一九八五年撤縣，為寧波市鎮海區.
鰼鰼
鰼鰼，乃古譚之異獸也，據《山海經》所載：「涿光之山，嚻水出焉，而西流注於河. 其中多鰼鰼之魚，其狀如鵲而十翼，鱗皆在羽端，可以御火. 」
分類:中華古譚之生物
俄語
俄羅斯語，略稱俄語，俄羅斯人之所操也. 屬印歐語系斯拉夫語族東斯拉夫語支. 行於俄羅斯、白俄羅斯、哈薩克斯坦、柯爾克孜斯坦. 能言之者，逾一億五千萬.
蠪姪
蠪姪，乃古譚之異獸也，據《山海經》所載，其狀如狐，而九尾、九首、虎爪，其音如嬰兒，是食人，食之不眯，居於鳧麗之山.
分類:中華古譚之生物
眞庭市
眞庭市處日本岡山縣.
沿革
平成十七年，上房郡北房町、眞庭郡：勝山町、落合町、湯原町、久世町、美甘村、川上村、八束村、中和村合，而爲眞庭市. 而上房郡廢.
地理
東臨苫田郡鏡野町、津山市、久米郡美咲町，南伴加賀郡吉備中央町、高梁市，西靠新見市、眞庭郡新庄村，北鄰鳥取縣日野郡江府町、同縣倉吉市、同縣東伯郡三朝町.
它典
分類:中國地方區劃‎
謝萬
謝萬，字萬石，陳郡謝氏，父萬壽子謝裒，謝太傅第四弟也，妻王氏. 萬少好名望，能施展，才器不及太傅而聲譽比肩.
及撫軍將軍司馬昱輔政，聞其名，召為從事中郎. 尋遷吳興太守.
昇平二年，桓大司馬以謝萬外鎮，時議紛紛，王右軍乃致書大司馬桓公，力陳其情，以為萬不識兵道，復不能撫眾，不可任之，兄謝安亦臨陣相勸，萬事囑之以理，乃使萬會諸將，而萬竟不能言，諸將失其所望，少頃，萬乃曰：諸將皆勁卒！“卒”者，行伍之列，最卑者也，諸將聞之乃怒. 眾心遂失
昇平三年，伐前燕，萬臨陣懼，自脫走還，部下擒而欲殺之，終念萬為謝安弟，獲不死. 歸朝，廢為庶人.
昇平五年，復召為散騎常侍，尋卒. 子韶，孫思，曾孫弘徽. 有一女，尚王氏.
初，萬嘗擬八賢賦，呈之於孫綽而論之. 時人謂其亦為有文才云云，復有逸事載世說新語.
期貨
期貨，定契約所以互易於他時也. 買賣二者立契定於他日某時，以某價易以某量某物. 其契約預設，條款劃一，以便流轉易手.
穀歌
穀歌，又名科高，美國網絡公司也，屬字母集團所有，立於一九九八年. 以網絡搜尋器發跡. 其所以能者，搜尋萬物，翻譯百語，以至今日，人皆以為師，問之以萬事，答之以萬物. 故穀歌者，實乃網也，網之大者，無所不包；網之密者，無所不通. 其網之中，藏有奇器，能聽能言，能思能識.
期貨
期貨為衍生品屬，以所易之物判，可為商品期貨、金融期貨二者. 商賈憂日後貨物市價之不測，則以期貨為逕途，預價賤者買之，預價昂者賣之，於交割之日，期現二貨之損益相抵，由是不至於盈虧難計.
穀歌
人欲知其所不知，則以文字告之；器則搜其網中之藏，取其所求而還之. 人欲聞其所不聞，則以聲音呼之；器則辨其聲音之意，尋其網中之音，播其所聽而答之. 人欲見其所不見，則以影像示之；器則識其影像之形，探其網中之像，映其所觀而報之. 是以人或問古今之事，或問天地之理，或問草木之性，或問禽獸之名，或問詩書之義，或問音樂之和，或問畫圖之美，或問工匠之巧，皆得其所欲也. 故謂穀歌者，無所不知也.
期貨
曰若稽古，東瀛之民，首開期貨之市. 時在江戶，大米價之昇降，關乎國計征伐之成敗，米商擁貨而居，揆大米之豐減供求，而異時互易. 洎今一八四八年，美國八十二商賈，建芝加哥期貨交易所，是乃先聲. 越十七年，芝加哥穀物所，出定劃一之合約，眾所樂用，即今所謂期貨也. 中華民國時，滬上交易所紛立，參與者眾. 滿洲國嘗於東北十五城立交易所，經營大豆諸物. 至共和國初立，行計劃經濟，禁私產私營，期貨乃絕. 迨至一九九二年，始復設交易所，方其盛時，凡五十餘所，一度投機極盛. 後為國務院所削裁. 今所存者，計上海、大連、鄭州、中金所四者.
而今世界所易之物日蕃，計曰農物，如棉花、大豆、小麥、玉米、糖、咖啡、橡膠、菜籽油、棕櫚油等；曰金屬，如銅、鋁、錫、鋅、鎳、黃金、銀等；曰能源，如原油、汽油，世倡環保，各國俱負減排二氧化碳之責，然其量不等，遂有富國市二氧化碳排量於窮國之事. 中國四交易所易之物各異，上海市金屬、工業品；鄭州、大連市農物；中金所以滬深三百指數為商貨.
穀歌
搜尋器以外，亦有電子郵件、地圖、影音、廣告、雲端運算等，俱聞於世. 其以「不作惡」為格言，意謂旨在造福世人，而非但求名利. 並鼓勵創新，不拘一格，今之所及，非惟網絡，亦涉人工智慧、自動駕駛、生物科技諸業，可謂當今網絡之巨也.
據
分類:美國企業
漢數字
夫漢數字者，中華計數也，先乎阿拉伯數字. 今阿拉伯數字盛行，東亞諸國亦從之. 然漢數字之大寫者行乎支票如故.
普數
漢數字，咸有大小寫之分，夫小寫，見乎日常之用；夫大寫，見乎商賈之簿，以免於竄改.
休倫湖
休倫湖（英語：Lake Huron）者，北美洲五大湖之一也，居美國密西根州、加拿大安大略省間. 休倫湖名源於土民之族名. 馬尼圖林島居其中，島中復有湖，湖中島中湖也.
地理
休倫湖面高海拔百七十六公尺，湖均深五十九公尺，方五萬九千六百方公里，蓄水三千五百六十八立方公里，岸長六千百五十九公里.
李善蘭
李善蘭，字竟芳，號秋紉. 浙江杭州府海寧人. 嘉慶十五年生，父祖烈，號虛古先生，乃經學名儒. 母崔氏，名儒崔景遠之女. 善蘭少治經學，聰穎強記. 總角，偶見九章算術於書架，取而讀之，以為可不學而能，是以從此好算. 年十四，閱幾何原本，知數學推闡之義. 後之杭州鄉試，不中. 反得測圓海鏡及勾股割圓記於坊間. 力研之，其術日精，造詣漸深. 道光間，遞撰方圓闡幽一卷，弧矢啟秘二卷，對數探源二卷，四元解二卷，麟德術解三卷，遂聲名大噪.
咸豐二年，往滬，與偉烈亞力，艾约瑟，韋廉臣交，遞譯幾何原本，代數學，代微分拾級，圓錐曲線說，重學，談天，植物學，奈端數理等書. 十年，入兩江總督曾國藩幕，以精數學，深為倚重.
同治六年，輯先時所作，更增垛積比類四卷，橢圓正術解二卷，橢圓新術一卷，橢圓拾遺三卷，火器真訣一卷，對數尖錐變法釋一卷，級數回求一卷，天算或問一卷，以成則古昔齋算學二十四卷.
光緒八年卒，年七十三歲.
寒浞
寒浞，妘姓，一諱韓浞、寒漪，夏主. 初為有窮氏羿之相. 後弒羿，奪其權，遂滅夏后相，得夏后氏之位. 晚年逸，不修政，少康復國，為少康所滅. 然以其名惡，為聖人所不惡，號其曰梟雄.
子
分類:夏本紀
羅羅
羅羅，乃古譚之異獸也，據《山海經》所載：「又西三百五十里，曰萊山，其木多檀楮，其鳥多羅羅，是食人. 」
分類:中華古譚之生物
淺口市
淺口市處日本岡山縣.
沿革
平成十八年，淺口郡：鴨方町、金光町、寄島町合，而爲淺口市.
地理
南臨瀨戶內海，西至笠岡市、淺口郡里庄町，北伴小田郡矢掛町，東接倉敷市.
猾褢
250px|center|猾褢
猾褢者，乃古譚之異獸焉，據《山海經》所載，其狀如人而彘鬣，穴居而冬蟄，其音如斫木，見則縣有大繇. 」
分類:中華古譚之生物
百度
百度者，中國之互聯網公司也，二〇〇〇年始立於世.
百度之始肇者有二：曰李彥宏，曰徐勇. 一九九八年，谷歌始創搜尋引擎，人咸用之，名響大振. 時李彥宏居美國矽谷，聞之，乃與徐勇歸，共立電腦公司於北京. 昔辛棄疾有詞曰「眾裡尋他千百度，驀然回首，那人卻在燈火闌珊處」； 遂名公司曰「百度」.
初，谷歌不善中文搜尋，百度大善之，是故華人多用百度，乃日隆盛. 二〇〇五年，上市於納斯達克. 今其資產逾百四十億矣.
他典
分類:中華人民共和國企業
銦
銦，化學元素也，符號為In，原子序四十九. 屬族十三、硼族，位列主族、兼後過渡金屬. 地殼之中，億僅廿一，幾稀. 柔軟可展，熔點高於鈉、鎵，而低於鋰、錫. 反應有類鎵、鉈，性介其間. 一八六三年，德人賴西、域柁以光譜法並索之. 明年，得其物.
銦出於硫化鋅礦，取鋅並得銦. 其用眾多，半導體工業、焊料、高真空密封等，皆然. 合氧、錫而為氧化銦錫，無色，鍍於玻璃，以導電. 生物本無銦，不慎入血，則稍中毒.
士族
士族者，或曰門第、衣冠、世族、門閥、勢族、世家、巨室. 蓋謂世居要位之高門也. 世族所居不同，中原世族南遷者，於江南曰僑姓，如：王謝袁蕭. 於東南之世族曰吳姓，如：朱、張、顧、陸. 山東曰郡姓，王崔盧李鄭. 關中亦曰郡姓. 韋裴柳薛楊杜. 代北曰虜姓：元、長孫、宇文、于、陸、源、竇. 門閥興於漢魏六朝，及侯景作亂於三吳，金陵被禍，王謝咸值巨創，繁華隨江去矣. 逮唐|李唐之世，山東名士若崔、盧者，互通婚姻，朝廷行禁婚之令. 天祐二年，梁王全忠納柳璨謀，淹殺清流凡三十餘人，門閥爲之一空，於時殆盡. 是爲白馬之禍. 五代訖宋初，猶有名門列朝者，以降不見史傳.
部乃部乃毛部之
へのへのもへじ，和語文字畫也. 以七平假名一顏繪之.
白堊紀
白堊紀者（符：K），地質年代也. 中生代之末，始於億四千五百五十萬年前，迄六千五百五十萬年前，凡八千萬年. 因其地層富蜃灰，故名.
部乃部乃毛部之
源江戶中期，或京阪等地.
白堊紀
紀末，各地火山暴發，大氣微粒突增，日光遂減，植物不復生，動物無食而衰矣，百昌近半幾絕，生靈塗炭，此謂白堊紀末滅絕也.
基隆交流道
基隆交流道，台灣國道一號中山高速公路之交流道也，處基隆市仁愛區，指標為一餘一公里（1.1k）.